Tomić zahvalan publici, Zvezdinom “desetom igraču”, idemo dalje – Slaveni – Najnovije vesti\nNeuobičajeno miran je bio Milan Tomić posle osvajanja ABA lige, rekavši da samo on zna kako se oseća. Pohvalio je ceo tim i klub, a posebno je zahvalio navijačima, za koje je rekao da su bili “deseti igrač”.\n“Hvala našim navijačima na jednoj atmosferi nezaboravnoj, koju ću sigurno pamtiti doživotno. Nikad nisam doživeo ovakvu atmosferu i bodrenje. Nisu bili šesti, nego deseti igrač.\nMislim da smo u sve četiri četvrtine odigrali bolje i da smo zasluženo osvojili titulu i mislim da smo u finalnoj seriji bili bolji od Budućnosti. Čestitam igračima, stručnom štabu, upravi, Nebojši Čoviću na fenomenalnoj saradnji. Sad imamo još jedan cilj, iako smo rekli da nam je cilj osvajanje ABA, ostaje nam da osvojimo i našu ligu.\nČestitke svima u klubu, večeras možemo da proslavimo, a sutra opet da radimo”, rekao je Tomić posle utakmice. Da li je bila potrebna motivacija igračima? “Ja nisam od početka sezone govorio da će Zvezda igrati najbolje u februaru. Ja mislim da ne postoji tempiranje forme. Ja verujem u svoj tim i svaku utakmicu posebno pripremam da bismo došli do cilja. Motivacija nije bila potrebna ni na jednoj od pet utakmica, jer su odigrali kvalitetno i u Podgorici, ali smo izgubili, to je sport.\nBili su 100 odsto koncentrisani i svi su želeli da osvoje titulu i osvojili su je”, rekao je Tomić. Osvojili ste titulu bez dva važna igrača, Džoa Reglanda i Stratosa Perperoglua, umesto kojih su iskočili neki drugi igrači, među kojima je i Filip Čović.\n“Ja kad sam pravio tim na leto, ja sam odabrao Filipa Čovića, samim tim sam znao šta može da uradi na terenu i da pomogne Crvenoj zvezdi. Zato što nijedan igrač nije onaj koji ne može da pomogne timu. Sigurno da su nam falili i Regland i Stratos. Ne zaboravite da je Regland šest meseci igrao fenomenalno, kao i Stratos, ali ja ni u jednom trenutku nisam rekao da mi fali bilo ko od njih.\nNe tražim opravdanja, nisam takav čovek. Kad izgubim, pravim analizu cele utakmice. Uvek idem unapred, nikad se ne vraćam unazad. Imali smo ta dva igrača, pomogli su i ostali, kao i Simanić, koji je odigrao fenomenalno, kao i Cirbes, koji se vratio posle…znate i sami šta se dešavalo u decembru i januaru. Trener mora da veruje u svoje igrače i da im pomogne kada se osećaju najlošije.\nOdigrali super, osvojili smo stitulu”, rekao je Tomić. Novinari su primetili da trener ne deluje radosno uopšte, iako je ispunio takmičarski cilj. “Eh…Emocije u meni…Ja uvek pokušavam da spuštam loptu na zemlju, samo ja znam kako se osećam. Sigurno sam presrećan, ali nisam od ljudi koji će sada da priča sve i svašta, treba analizirati ovu utakmicu, ovo je ozbiljan posao i ovo je ozbiljan klub”, rekao je Tomić.\nJeste trenutak slavlja, ali da se ne pravimo sada ludi – kako komentarišete dešavanja pre meča, napad na igrače Budućnosti i odlaganje meča od sat vremena? “Ja sam bio u svlačionici, nisam video šta se dešavalo. Jedino što mogu da kažem da je Zvezda uzela ABA ligu i svaka čast publici na podršci svih 40 minuta”, kratko je odgovorio trener.\nHoće li igrači dobiti malo slobodno posle ovoga, pošto uskoro počinje i Super liga? “Probali smo da razgovaramo nešto pre utakmice, ali smo prestali da bismo se koncentrisali.\nSad ćemo organizovati ceo plan i program. Sigurno će dobiti jedan dan, videćemo da li dva. Kreće liga, moramo da ostvarimo još jedan cilj, a to je naša liga”, rekao je Milan Tomić.\nDa li je odsustvo Reglanda ujedinilo ekipu? “Jeste sigurno, kad jednog igrača nemaš, i to tako iskusnog, svi su onda došli jedan drugom, svi su znali da mogu da daju više jedan drugom”, odgovorio je trener.\nCrvena Zvezda Košarka milan tomić pobeda zvezde\nZvezdina istorijska stoja!


Zaječar: Sutra potpisivanje ugovora sa 95 poljoprivrednih proizvođača\nPočetna / Vesti / Zaječar: Sutra potpisivanje ugovora sa 95 poljoprivrednih proizvođača\nTimočka 18/09/2019 | 14:58 Vesti, Ekonomija, Timočka Info\nZa sutra, 19. septembar, zakazano je potpisivanje ugovora o dodeli podsticaja za poljoprivredu u 2019. godini.\n95 poljoprivrednih proizvođača sa teritorije grada Zaječara sutra će u velikoj sali Skupštine grada Zaječara potpisati ugovore.\nPodsticaji koje grad Zaječar dodeljuje su u vidu nove priključne mehanizacije i opreme za navodnjavanje u voćarstvu, za pčelinja društva, i u vidu nove opreme za pčelarstvo.\nPotpisivanje ugovora je zakazano za 11 sati.\nKljučne reči Agrikultura Ekonomija Zaječar Poljoprivreda Subvencije\nPrethodna PU Majdanpek: I policajci uhapšeni zbog droge\nSledeća Vlasnici električnih vozila moći će da “biraju” zvuk motora koji žele


Donacija Addiko banke - Knjige i didaktički materijal za 14 ustanova u BIH - Addiko Bank Sarajevo\n20.11.2017. – Addiko banka Međunarodni dan djeteta obilježava donacijom knjiga i didaktičkog materijala ustanovama koje se bave zaštitom djece. Danas tokom dana zaposlenici Addiko banke obići će 14 institucija u Sarajevu, Banjaluci, Prijedoru, Mostaru, Bihaću, Doboju, Travniku, Foči, Međugorju i Trebinju, te im uručiti donacije.


Šta je džudo - Judo škola Mijalković\nŠTA JE DŽUDO\nŠta je džudoMijalković2022-05-01T18:13:41+02:00\nJudo je borilački sport koji se sastoji od tehnika bacanja i tehnika u parteru. Judo je osnovan u Japanu 1882. godine a njegov osnivač je bio profesor doktor Džigoro Kano. Pošto je od rane mladosti bio izuzetno zainteresovan za borilačke sportove Džigoro Kano je želeo da stvori borilačku veštinu kojim bi mogli svi da se bave bez straha da bi mogli da se povrede. Tako je došao na ideju da iz ratničke veštine jiujitsu izbaci opasne zahvate i tehnike i stvori jedinstveni sistem vežbanja kojim bi fizički slabije osobe uz pomoć tehnike mogli da savladaju većeg i jačeg protivnika. Iz te filozofije borenja nastao je i čuveni princip judoa: ‘’Popusti da bi pobedio’’. To znači da protivnika pobedjujemo ne uz pomoć sile već korišćenjem njegove snage uz pomoć judo tehnike.\nJigoro Kano (osnivač Kodokan Instituta)\nJedan od ciljeva judoa je da se njim može svako baviti bez obzira na godine i pol jer u sebi ne sadrži tehnike i zahvate koji bi mogli da dovedu do moguće povrede. Uz pomoć svojih sledbenika Džigoro Kano je osnovao Institut za judo koji je nazvao Kodokan. Kodokan je u početku bio mala sala za vežbanje koja se sastojala od nekoliko starih strunjača a danas on predstavlja velelepnu zgradu u centru Tokija koja se sastoji od 8 spratova gde se nalazi na desetine sala za vežbanje.\nJudo je danas medjunarodni sport. Medjunarodna Judo Federacija ili IJF danas broji preko 200 zemalja kao svoje članice što predstavlja rekord u borilačkim sportovima. Judo je olimpijski sport od 1964. godine kada je održana Olimpijada u Tokiju a od 1956. se održavaju svetska prvenstva u Judou na svake dve godine. Od 2009. godine odlukom IJF-a svetska prvenstva u judou se odrzavaju svake godine.\nJudo se primenjuje kao deo borbene obuke u svim policijama i vojskama sveta a u mnogim zapadnim zemljama on je i obavezan predmet u školama (Japan, Francuska, Koreja..)\nJudo se sastoji od tehnika bacanja i tehnika u parteru. Tehnike bacanja se dele na ručne, bočne, nožne i požrtvovane zavisno od načina kojim se tehnika izvodi. Tehnike u parteru se dele na tehnike držanja zahvata, tehnika gušenja i davljenja i tehnike poluga.\nDžudisti treniraju u specijalnoj napravljenoj sportskoj opremi koja se naziva kimono za judo ili judogi. Napravljen je od izuzetnog čvrstog materijala da bi izdržao svakodnevna treniranja koja obuhvataju stalne hvatove za revere i rukave kimona. Početnici nose bele pojaseve a nakon odredjenog vremena dobijaju pojaseve na osnovu njihovog naučenog znanja o tehnici. Dobijanje višeg pojasa dobija se nakon polaganja koji svaki klub odredjuje prema svojim pravilima. Učenički pojasevi su žuti, narandžasti, zeleni, plavi i braon.Crni pojas 1. Dan predstavlja prvi majstorski pojas. Najveće majstorsko zvanje u judou predstavlja 10. Dan.\nKimono za Judo (JudoGi)\nAce Joksimovića 25, 11147 Žarkovo\n© Copyright 2010 - | Judo škola "Mijalković" | Sva prava zadržana


Petković: Svaka pretnja mora se najozbiljnije shvatiti – Studio B\nPetković: Svaka pretnja mora se najozbiljnije shvatiti Tanjug\nObjavljeno: 28.11.2020. 19:43 Izmenjeno: 28.11.2020. 19:43\nČlan Glavnog odbora SNS Petar Petković najoštrije je osudio najnovije pretnje upućene predsedniku Vučiću koje smo imali prilike da vidimo u dnevnom listu „Danas“ koji se, kako kaže, nalazi pod direktnom kontrolom tajkuna Dragana Đilasa.\n„Nedopustivo je da pojedinci, zaklanjajući se iza jeftinog humora i pokušaja ironije, praktično predsedniku Vučiću crtaju metu za odstrel.\nDavno su neki karikaturisti prestali da budu čak i smešni i jasno se deklarisali kao politički komesari tajkuna i krupnog kapitala“, naveo je Petković u saopštenju.\nOčigledno je, kaže, da onog trenutka kada su u javnost isplivali podaci o imovinskom stanju i finansijskim malverzacijama brata Dragana Đilasa, on preko svojih medija pokušava da izvrši direktan pritisak na predsednika Vučića.\n„Svedoci smo nedeljama kako se u delu opoziciono nastrojene javnosti i medija proglašava sezona lova na predsednika Vučića i njegovu porodicu, a sada je on označen i kao legitimna meta. I do sada je Vučić bio svima kriv za sve, a sada se stvara atmosfera u kojoj će biti i sam kriv ako mu se nešto desi? Zato ne čudi da nakon ovakvih slučajeva, usledi niz otvorenih pretnji na društvenim mrežama“, navodi funkcioner SNS.\nNakon informacija iz Budimpešte da su postojale ponude dva kriminalna klana da se ubije predsednik Vučića, ističe Petković, nema mesta nikakvoj šali, već ozbiljnoj bezbednosnoj proceni ugroženosti predsednika i zato smatra da se svaka pretnja mora najozbiljnije shvatiti.


Mještani barske Kambodže i ovog ljeta bez vode: Pred Opštinu će u ponedjeljak\nNASELJE SVETI IVAN\nOčigledno da je obećanje rješenja vodosnabdijevanja ovog naselja bilo samo marketinški i predizborni trik, poručili su iz barskog SDP-a\n150 pregleda\t1 komentar(a)\nKambodža, Foto: Radomir Petrić\n14.07.2017. 18:40h Ažurirano: 14.07.2017. 18:40h\nStotinjak domaćinstava iz naselja Sveti Ivan u Baru, poznatijeg kao Kambodža, i ovog ljeta je bez vode, iako je svega 300 metara udaljeno od trase Regionalnog vodovoda.\nZbog toga su mještani najavili protest ispred Opštine, u ponedjeljak u 10 časova. Naselje je uglavnom nelegalno podignuto i godinama je bez vode, a mještani tvrde da su spremni da učestvuju u izgradnji vodovodne mreže.\n“Organizovaćemo mirne proteste ispred zgrade Opštine jer nam se uskraćuje pravo na vodu kao opšte društveno dobro. Podsjećam da smo se do sada obraćali predsjednicima države i Skupštine i ombudsmanu, koji su nas uputili na Opštinu i Vodovod. Posljednji put u Baru nam je obećano da će do septembra 2016. problem biti riješen. Na naše brojne dopise i molbe, nismo dobili niti jedan odgovor”, rekao je “Vijestima” predjednik komisije za vodosnabdijevanje naselja Reka Ličina.\nNakon što je pismo o protestu dostavio svim odborničkim klubovima u SO Bar, Ličina je najavio i moguću blokadu puta Bar-Ulcinj i Bar-Mrkojevići-Sukobin, “ako nakon mirnih protesta ne bude pomaka”.\nReagovao je barski SDP koji je Ličinu uputio da “ljubazno zamoli” aktuelne koalicione partnere u Baru DPS i BS da mu omoguće uvid u koalicioni sporazum.\n“Očigledno da je obećanje rješenja vodosnabdijevanja ovog naselja bilo samo marketinški i predizborni trik pred parlamentarne izbore u prošlom oktobru. Ne sumnjamo da će se isti trik ponoviti i pred naredne lokalne izbore u Baru. A i što ne bi bio ponovljen, kad svaki put upali“, naveo je u saopštenju predsjednik barskog SDP-a Dragan Vojvodić.\nOn je ocijenio da je, bez obzira na status Kambodže i drugih “divljih” naselja u Baru, neshvatljivo i neprihvatljivo da dio građana Bara nema ni kap vode. “Jer je ne dobijamo sa Ivanovih korita, a ispred nosa im prolazi golemi cjevovod Regionalnog vodovoda”.\n"da još jednom pošaljemo poruku solidarnosti"\nGodišnjica nasilne smjene vlasti u Budvi: DF pozvao građane da se sjutra okupe\n16.06. 15:06 h\t668\t91350\n16.06. 18:53 h\t724\t59669\n16.06. 18:21 h\t543\t47491\n16.06. 18:48 h\t276\t45457\nanaliziran 1.321 uzorak\nRegistrovano 13 novih slučajeva, preminula jedna osoba\n16.06. 15:43 h\t41652\n16.06. 15:06 h\t160\t668\n16.06. 18:21 h\t130\t543\n16.06. 18:53 h\t111\t724\n16.06. 18:48 h\t87\t276\nZakon o radu predstavljaju "jedno od najskandaloznijih zakonskih rješenja "\nŽivković: Sjutra ćete znati da li ćemo glasati za smjenu Leposavića, raspisati nove izbore što prije\n16.06. 17:37 h\t57\t57


Nenad Peruničić: Tragedija sporta koji je dao velike šampione - Vijesti.me\nPROSLAVLJENI RUKOMETAŠ O AKTUELNOM TRENUTKU TOG SPORTA\nNenad Peruničić: Tragedija sporta koji je dao velike šampione\n„Ne znam šta se desilo sa crnogorskim rukometom. Pljevlja, Berane, Mojkovac i Bar bili su rukometni centri, dok je Lovćen bio u Evropi preozbiljan. U mom rodnom gradu bilo je toliko talentovanih igrača i neshvatljivo je da se to ugasi“, kazao je Peruničić\nFoto: www.novosti.rs Autor: Mina


Sunčanica može da bude i fatalna | Novosti.RS\nSunčanica može da bude i fatalna\n03. 08. 2019. u 12:25\nNa spoljnoj temperaturi iznad 30 stepeni celzijusa povećan je rizik po zdravlje Dugotrajno izlaganje glave suncu, posebno potiljka dovodi do širenja krvnih sudova i otoka mozga\nKADA temperatura pređe 30 podelak na Celzijusovoj skali mnogi izgovaraju rečenicu "doživeću toplotni udar". Međutim, dr Ivana Stefanović, iz Hitne pomoći Beograd, kaže da je toplotni udar dosta retko stanje, kad su usled visoke spoljne temperature i direktne izloženosti suncu mnogo češći sunčanica, toplotni grčevi i toplotna iscrpljenost.\nTakve tegobe bukvalno svakog mogu da zadese, i zato je važno preduzeti mere prevencije. Prva je, svakako, da se popije dovoljno tečnosti - osam do 10 čaša vode dnevno, čak i ako se ne javlja žeđ. Preporučuje se lagana hrana koja sadrži dosta svežeg voća i povrća, a izbegavnje kafe, alkoholnih pića i cigareta. Takođe, dobra telesna kondicija je još jedan od uslova da se dobro podnese letnja vrelina.\n- Dugotrajno izlaganje glave suncu, a posebno potiljka uzrokuje širenje krvnih sudova mozga i njihovu veću propusnost, što može da dovede do otoka mozga - kaže dr Stefanović. - Ovo stanje je izuzetno opasno. Ako se sunčanica ne prepozna i ne leči može da dovede do kome i fatalnog ishoda.\nSimptomi sunčanice najčešće su pojava suve kože, povišena telesna temperatura, glavobolja, vrtoglavica, nemir, dezorijentisanost, crvenilo lica.\n- Važno je osobu sa sunčanicom skloniti u hlad, ponuditi joj tečnost, a visoku temperaturu snižavati antipireticima - kaže naša sagovornica. - Pacijent bi nekoliko narednih dana trebalo da izbegava izlaganje suncu, jer može da oseća umor, glavobolju i bude osetljiv na zvučne i svetlosne nadražaje i nakon što se ostali simptomi povuku.\nOnima koji se pojačano znoje više prete toplotni grčevi.\n- Nedostatak soli u mišićima dovodi do bolnih grčeva u mišićima ruku, nogu, ili stomaka - kaže dr Stefanović. - Da bi se ovo stanje prevazišlo potreban je odmor i mirovanje, kao i povećano unošenje vode i minerala.\nKada se posle dužeg perioda rashlađivanja izađe na vrućinu može da dođe do toplotne iscrpljenosti. S obzirom na to da telo nije prilagođeno visokoj temperaturi, ono blokira znojenje i raste unutrašnja temperatura.\n- Ako se na vreme prepozna, ovo stanje se može rešiti uzimanjem vode i slanih rastvora, ali neprepoznato može dovesti do po život opasnog toplotnog udara - upozorava dr Stefanović. - Znaci toplotne iscrpljenosti su hladna i bleda koža, ubrzan puls, glavobolja, bolni grčevi u ekstremitetima, nesvestica.\nDa bismo pomogli osobi sa simptomima toplotne iscrpljenosti važno je, kako savetuje dr Stefanović, da je povučemo u veliki hlad i blago polivamo mlakom vodom. Veoma je bitan i unos tečnosti i slanih rastvora, a simptomi se brzo povlače.\nTOPLOTNI udar uglavnom nastaje kada vrućinu prati i visoka vlažnost vazduha, zbog prekomerne fizičke aktivnosti ili zbog bolesti znojnih žlezda.\n- Za razliku od sunčanice, toplotnih grčeva i iscrpljenosti, usled toplotnog udara osoba često gubi svest - kaže dr Ivana Stefanović. - Ostali simptomi su telesna temperatura preko 40, crvena, topla i suva koža, bez znojenja. Zato je potrebno onesvešćenu osobu što pre okrenuti u bočni položaj i pozvati hitnu pomoć.\n07:10 JUTRO LEDENO, TOKOM DANA VREMENSKI OBRT: Pogledajte kakve nas temperature čekaju danas i do kraja nedelje


Kako da zagrejete prostoriju uz pomoć saksije i čajnih svećica | LifePress magazin\nOvaj jedinstveni način grejanja prostorija koristi prednosti naučnog procesa prenosa toplote ispumpavanjem toplog vazduha. Ideju smo pronašli na NaturalLivingIdeas blogu i jednostavno je morate isprobati.\nOvaj način grejanja je posebno dobar za ljude koji rade od kuće, a ne žele celo vreme da drže upaljenu grijalicu ili jednostavno žele smanjiti troškove grejanja.\nPosuda za čajne svećice (kalup za hleb)\nDve keramičke saksije za cveće\nBiće vam potrebne po četiri sveće ujutro i poslepodne. Sve što treba da uradite jeste da zapalite 4 sveće i stavite ih u kalup za hleb pa prekrijete saksijom za cveće koja na vrhu ima rupu.\nKako sve zaista funkcioniše pogledajte u video prilogu:\nNov 19, 2017 at 12:50 Replika\nLadno je video uklonjen\nOct 10, 2015 at 05:18 Replika\nZaboravljate 3 stvari kad je ovo u pitanju\n1. Ove svece traju 3-5 sati zavisi od proizvodjaca/sastava/kvaliteta i treba ih cesto menjati\n2. Svece koje gore trose kiseonik i povecavaju koncentraciju ugljen-dioksida u prostoriji sto nije pametno nocu kada se spava jer se lako moze desiti da se ne probudite ujutru.. preko dana jos i ok jer nedostatkom kiseonika osetite vrtoglavicu pa mozete odreagovati otvaranjem prozora brzo (ako shvatite sta se desava).\n3. Ove svece ne bi trebalo da budu blize od 5-6cm jedna od druge jer se rizikuje totalno rastapanje sveca i limene posudice koja ih drzi a time i prosipanje parafina i mini pozar..\nzanimljiv je koncept za povremenu upotrebu ali oprez i malo pismenije napraviti , ne samo jednu saksiju i potporu sa 3-4 svece to je rizicno.. na youtube imate mnogo pametnijih resenja za ovo :)


Organic Pack-ovi sadrže aktivne sastojke organske klasifikacije, poput izuzetno popularnog nonija, novootkrivenog acaija ili već u narodnoj medicini dokazanu ehinaceu, koji mogu doprineti očuvanju zdravlja cele porodice.\nU 2015. godini nastavili smo da širimo našu, već uspešnu, ponudu paketa proizvoda: pored Organic Noni Pack i Organic Acai Pack,koji su već u našoj ponudi, dodali smo i SambuRex Pack koji je dostupan u globalnoj mreži.\nKupovinom Packeta proizvoda, dobijate najpopularnije proizvode, u praktičnoj ambalaži, po povoljnim cenama. Paketi sadrže 4 boce po ceni 3 pa tako četvrtu bocu dobijate na poklon i uz to dobijate i besplatnu dostavu. Organic Pack-ovi sadrže aktivne sastojke organske klasifikacije, poput izuzetno popularnog nonija, novootkrivenog acaija ili već u narodnoj medicini dokazanu ehinaceu, koji mogu doprineti očuvanju zdravlja cele porodice.\nNaši Pack-ovi nisu samo korisni za održavanje dobrog zdravlja već i za izgradnju poslovanja. Packovi visoke vrednosti donose i veću zaradu u vašoj mreži a poklon proizvod možete da preprodate i tako dodatno povećate Vašu zaradu.\nPored spomenutih Packova koji sadrže po 4 proizvoda, tu je još i paket kozmetičkih proizvoda odličnog kvaliteta koji sadrži Aquabelle dnevnu i noćnu kremu, kao i losion koje možete kupiti takođe zajedno, u stilizovanom pakovanju po sniženoj ceni. Zahvaljujući brižljivo odabranim aktivnim sastojcima, kao i zajedničkom primenom ova tri proizvoda obezbedićete pravilno čišćenje lica, otpornost na dnevne uticaje, i regeneraciju tokom noći. Ukoliko se odlučite na Aquabelle Beauty Pack,naše kreme možete dobiti po najpovoljnijim cenama a takođe može biti i savršen poklon, zahvaljujući stilskom pakovanju. Iznenadite Vama drage osobe sa ovim paketom već prvom prilikom.


Dubljevići - struja stigla, putevi ne doputovali (VIDEO) | Herceg Televizija Trebinje\nDubljevići - struja stigla, putevi ne doputovali (VIDEO)\nEmisija "Zemljom Hercegovom" koju uređuje i vodi prof. Radomir Vučković, je dokumentarna reportaža, oslonjena na istoriju, običaje i ljude koji od sela do sela čine osoben pečat i nauk, kako živjeti i opstati na hercegovačkim prostorima. U ovoj epizodi donosimo priču o selu Dubljevići smještenom između 1050 i 1250 metara nadmorske visine u zapadnom djelu površi Ponikve sa nažalost, opustjelim zaseocima. Emisija "Zemljom Hercegovom" emituje se svakog petka u 21:00.


Svojevremeno, legenda Predrag Mijatović napustio je reprezentaciju samo nekoliko sati prije okršaja s Rusijom 2001. godine u Beogradu. Razlog je, navodno, bio taj što ga je tadašnji izbornik Milovan Đurić preselio na klupu.\nU Ligi nacija C Srbija je osvojila prvo mjesto i igrat će play-off za Euro (za sada u tom play-offu još su Škotska, Finska i Norveška), dok kvalifikacije za Euro počinje ovog ponedjeljka gostovanjem Portugalu u grupi gdje su još Ukrajina, Litva i Luksemburg. Put do drugog uzastopnog velikog natjecanja, što Srbija nije uspjela povezati još od 1998. i 2000. godine, nije toliko težak. A najveću prepreku Srbija ponovo postavlja - sama sebi.


Pastor: Većinska politika okrenula leđa Vojvodini | Savez vojvođanskih Mađara\nPastor: Većinska politika okrenula leđa Vojvodini\nUčesnici Četvrte vojvođanske konvencije pozvali su na ustavne promene koje bi omogućile redefinisanje odnosa u državi po principu federalizacije, po kojem bi Vojvodina i Srbija bile republike u saveznoj državi Srbiji.\nNa skupu koji je juče održan na novosadskom „Spensu" na inicijativu nekoliko vojvođanskih nevladinih organizacija i političkih stranaka, javnosti i političkim akterima predložena je Deklaracija o formiranju „Savezne Republike Srbije”.\nMeđutim, čelnici Saveza vojvođanskih Mađara, koji su takođe učestvovali na konvenciji, ocenili su da rešenje za vojvođansko pitanje ne treba tražiti u statusu republike, već u najširoj autonomiji koja bi uključivala zakonodavnu, izvršnu i sudsku nadležnost Pokrajine, te zatražili da taj njihov stav uđe u tekst deklaracije.\nSVM su, inače, na konvenciji predstavljali najviši stranački funkcioneri. Uz lidera Ištavan Pastora, skupu u Novom Sadu prisustvovali su i Šandor Egereši, inače predsednik Skupštine Vojvodine, i republički poslanik Balint Pastor. Ištvan Pastor je istakao da se ta partija i do sada dosledno zalagala za najširu autonomiju Vojvodine, ali je ocenio poražavajućim to što, kako je ukazao, tu ideju na političkoj sceni danas nose samo manjinske stranke.\n– Većinska politika je okrenula leđa ideji vojvođanske autonomije i tu realnost treba uzeti u obzir. A partija karata se može igrati samo s igračima koji su za stolom. I zato smo mi ovde. Mi ovu ideju nismo izdali, već su to učinili oni koji nam sad prebacuju da nemamo političku težinu i legitimitet – ocenio je Pastor.\nPastor je napomenuo da je realnost i to da je aktuelni Ustav nastao kao dogovor Demokratske stranke, Demokratske stranke Srbije i Srpske radikalne stranke, te da je taj dogovor predvideo suštinsku autonomiju za Kosovo, ali ne i suštinsku autonomiju za Vojvodinu. On smatra da u doglednom periodu nisu realne ustavne promene, ali da na njima ipak treba insistirati i tu temu držati stalno otvorenom. U međuvremnu, kako je ukazao, mora se raditi na tome da se Vojvodini omoguće realizacija onih prava koja joj se garantuju u postojećem ustavnom okviru, a koja su joj još uvek zakinuta.\nKopredsednik Organizacionog odbora Vojvođanske konvencije Živan Berisavljević ocenio je da bi dalje odlaganje rešavanja vojvođanskog pitanja moglo dovesti do zaoštravanja odnosa i internacionalizacije tog problema. On je istakao da zato Vojvodina i Srbija treba da postignu „istorijski dogovor” o stvaranju dugoročno stabilne države.\nPotpredsednik Liberalno-demokratske partije Dušan Mijić, koji je bio gost na skupu posvećenom deklaraciji o federalizaciji Srbije, ocenio je da je pravi trenutak da se redefiniše status Vojvodine, te poručio je da njegova stranka Vojvodinu vidi kao „ravnopravnog partnera”. On se založio za ustavne promene u okviru kojih bi se vojvođanska autonomija definisala na modernim osnovama, sa zakonodavnom, izvršnom i sudskom vlašću, sopstvenim prihodima i imovinom.\nPredsednik Vojvođanskog kluba Đorđe Subotić ocenio je da je ključni generator krize Ustav Srbije, koji većina Vojvođana nije prihvatila, zbog čega su, kako je naveo, civilne organizacije i pokrenule incijativu za redefinisanje odnosa u državi.\nAnalitičar Miroslav Ilić založio se za referenduma na kojem bi se građani APV izjasnili o statusu Vojvodine ukoliko zahtevi upućeni s ove konvencije ne budu uvaženi na političkoj sceni.\nSazivači jučerašnje konvencije, održane pod sloganom „Nova vojvođanska ustavna inicijativa”, su Vojvođanski klub, Forum V21, Helsinški odbor, „Argus” i Regionalni centar za izbegla i prognana lica, Vojvođanska partija, Crnogorska partija i Alijansa vojvođanskih Rumuna. Demokratski savez Hrvata u Vojvodini otkazao je učešće na ovoj konvenciji zbog, kako je preneto, izborne kampanje i sporazuma s Demokratskom strankom o koalicionom nastupu na predstojećim izborima.\nMeđu prisutnima na konveciji bili su i bivši ministar poljoprivrede Dragan Veselinov i narodni heroj Petar Matić Dule. Konvencija je počela minutom ćutnja za šestoro mladih koji su poginuli prišle noći u požaru u diskoteci „Kontrast„ u Novom Sadu.\nŠta su radili poslanici iz Vojvodine\nŠta je u ovom mandatu radilo 37 poslanika iz Vojvodine koji su deo parlamentarne većine u Skupštini Srbije i kako je moguće da za Vojvodinu nije urađeno mnogo više, te kako to da je Vojvodina za proteklih pet godina od centralne vlasti uskraćena za 62 milijare dinara, odnosno kako je moguće da danas u Vladi Srbije nema nijednog ministra iz Vojvodine, upitao je Ištvan Pastor. On je ocenio da zbog takve realnosti SVM u ovom mandatu nije uspeo da se izbori za puno poštovanje Ustava u pogledu finansiranja Vojvodine, za vraćanje železnica, puteva i druge infrastrukture u imovinu APV.


Žuta, plava, crvena | Before After\nŽuta, plava, crvena\nZašto je Mondrian neodoljiv\n“Umetničko delo mora biti proizvedeno, sagrađeno. Potrebno je stvoriti što je moguće objektivniji prikaz oblika i odnosa”\n1986. godine u jednom beogradskom časopisu pojavio se transkript predavanja proslavljenog filozofa Waltera Benjamina nazvanog Mondrian 1963-1996. U isto vreme, u salonu Muzeja savremene umetnosti otvorena je izložba International Exhibition of Modern Art (Armory Show), u okviru koje su bili izloženi Mondrianovi radovi. Oba događaja su morala biti neka zabuna, jer niti Benjamin niti Mondrian nisu bili više živi, a Armory Show je bila prva američka putujuća izložba moderne umetnosti organizovana 1913. godine. Očito da je reč o subverzivnim akcijama, međutim, zašto baš radovi jednog od najvećih slikara apstrakcije predstavljaju fokus ovih projekata? Pre no što odgovorimo na ovo pitanje koje se najpre tiče lokalnog konteksta, pozabavićemo se ukratko time ko je umetnik uopšte bio i zašto je njegovo slikarstvo toliko bitno.\nNeosporno je da ime Pita Mondriana (1872-1944) predstavlja sinonim za apstraktnu umetnost. Ovaj slavni Holanđanin počeo je svoju karijeru dosta rano, s obzirom na to da je podršku i podstrek za bavljenjem umetnošću dobio iz porodice – od strane oca i ujaka koji su bili slikari. Neke od prvih slika sugerišu umetnikovo koketiranje sa različitim stilovima, od postimpresionizma do fovizma. Međutim, ubrzo nakon upisa na amsterdamsku Kraljevsku akademiju, Mondrian počinje da se zanima za teozofiju, u tom periodu popularnu ezoteričnu doktrinu. Spiritualno znanje postaje umetnikova osnovna težnja, te se može reći da teozofsko učenje igra veliku ulogu u formiranju njegove umetničke i teoretske prakse. 1912. godine Mondrian uspostavlja neoplasticizam kao stil površinskog nefigurativnog slikarstva. Četvorougaona mreža sastavljena od crnih linija, osnovne boje (crvena, plava i žuta) i neboje (crna i bela) postaju prepoznatljivi elementi Mondrianovog opusa, ali i odrednice uticajne umetničke grupe De Stijl (Pit Mondrian i Teo von Dezburg), koja je znatno uticala na rad umetničke škole Bauhaus i konstruktivističko slikarstvo.\nMeđutim, rad ovog umetnika odigrao je veliku ulogu u razvoju posleratne apstraktne umetnosti, arhitekture, ali i dizajna. Ukoliko rečenica Manje je više arhitekte Mis van der Roa predstavlja credo tog perioda, mogli bismo reći da pročišćena geometrijska forma evidentno poseduje neobičnu auru i na najbolji mogući način otelovljuje ideju progresa i modernosti. S tim u vezi, nikako se ne sme zanemariti ni ubrzani razvoj potrošačkog društva koji je omogućio začetak postepenog brisanja granica između popularne i visoke kulture, kada dolazi do komercijalizacije odnosno intergirasanja ikoničnih motiva moderne umetnosti u svet mode i dizajna. Kao najpoznatiji primer svakako se može izdvojiti Mondrian dress francuskog modnog dizajnera Yves Saint Laurenta iz 1965.godine. Takođe, zanimljiv je Mondrian autobus raspevane porodice Partridž iz istoimene američke serije popularne krajem pedesetih. Rad umetnika Micka Haggertya iz 1976. godine simbolično nazvan Mickey Mondrian u post pop art maniru odlično ilustruje pomenutu simbiozu popularne i visoke kulture. Vredi spomenuti i Rubikovu kocku rađenu po prepoznatljivom trobojnom paternu, zatim patike kompanija Convers i Nike inspirisane istim motivom, i konačno Mondrian kolač, čuvenu poslasticu i zaštitni znak Muzeja moderne umetnosti u San Francisku (SFMOMA).\nNezaobilazan je i sledeći podatak. Daleke 1931. godine Odbor za širenje holandske umetnosti u Jugoslaviji poklonio je muzeju sliku simboličnog naziva Kompozicija II. Ova donacija poslužila je kulturnoj razmeni, ali i osnaživanju diplomatskih i ekonomskih odnosa dveju država. Na taj način beogradski Narodni muzej postaje prvi muzej na svetu koji je uvrstio sliku Pita Mondriana u stalnu postavku.\nS tim u vezi, krajem prošle godine, praktično na sedamdesetogodišnjicu smrti slikara, u pomenutom muzeju otvorena je izložba Pit Mondrian. Slučaj Kompozicije II. Reč je o retko uzbudljivom poduhvatu (kustoskinja Jelene Dergenc i Simone Ognjanović) koji za cilj ima preispitivanje biografije jedne slike u odnosu na njen simbolički potencijal u lokalnim umetničkim praksama. Pored same Kompozicije II, izloženi su i radovi Gorana Đorđevića, Nikole Pilipovića, Aleksandra Dimitrijevića, Zorana Naskovskog, Jelice Radovanović, Dejana Anđelkovića, Dobrivoja Krgovića, Mrđana Bajića i Vesa Sovilja, ali i dva misteriozna projekta nepoznatog autora pomenuta u uvodu ovog teksta.\nOvakva postavka otvara pitanja od šireg kulturnog, pa i društvenog značaja – na koji način saznajemo o umetnosti, šta za nas ona predstavlja, kako se ona baštini, itd. Nužno je naglasiti da Narodni muzej već duži niz godina jedva da funkcioniše, a projekata koji obrađuju dela iz zbirke na jedan drugačiji način gotovo da nije ni bilo. Zapravo, izložba nam daje odgovor na pitanje postavljeno na početku teksta, te sugeriše da su paralelno sa zbivanjima na svetskoj umetničkoj sceni i u odnosu na popularnu kulturu (posebno 80-ih godina prošlog veka – reference na avangardne pokrete), nastajali radovi umetnika sa ovih prostora koji razmatraju ikonični status Mondriana i njegove estetike. U prilog tome svedoči i dizajnersko mondrianovsko rešenje omota za ploču Artistička radna akcija – Beograd 81, famozne kompilacije pesama beogradskih bendova novog talasa.\nSudeći prema svemu navedenom, Mondrian je brzo postao i ostao globalni pop fenomen, te nije neobično da se vrlo često pojavljuju nove kampanje za različite proizvode (od kozmetike, biciklističke opreme, maski za mobilne telefone) koje i dalje rabe ovu neprevaziđenu a posve jednostavnu formu. Paralelno sa tim, na polju savremene umetnosti njegova dostignuća su i dalje aktuelna sa svakom sledećom reinterpretacijom kustosa ili galeriste. Sve to, a ne samo tri boje, Mondriana čini krajnje neodoljivim i zanimljivim za kontemplaciju ili komunikaciju, pa makar i prividno – slike kao prozori u druge dimenzije.\nmondrijan u beogradu


RTV BIR - Traže obnovu turbeta Ali-paše Rizvanbegovića u Banjoj Luci\nTraže obnovu turbeta Ali-paše Rizvanbegovića u Banjoj Luci\nNeformalna grupa građana Mostara i Stoca pokrenula je inicijativu da se uz obnovu Ferhadije džamije u Banjaluci obnovi i turbe Ali-paše Rizvanbegovića koje se tamo nalazilo sve do posljednjeg rata u Bosni i Hercegovini.\n"Provjeravali smo to se turbe nije još počelo obnavljati, a mi smo okupili brojnu literaturu koja nedvosmisleno pokazuje da je turbe bilo uz Ferhadiju. Ali-paša je za Hercegovinu značio puno. Obnovio je brojne vakufe. Izgradio posljednju potkupolnu džamiju u Bosni i Hercegovini. Značajno je doprinio da se izgradi pravoslavna crkva u Mostaru, Franjevački samostan na Širokom Brijegu. Obnovio je Blagajsku tekiju, turbe šejh Juje i smatramo da je jedna od najmarkantnijih ličnosti u historiji Hercegovine", kaže Pintul.\n"Imamo namjeru organizirati i naučni skup o Ali-paši Rizvanebogivću gdje bi se rasvijetlili svi humanitarni, ekonomski, društveni, vjerski, politički segmenti Ali-pašinog života. On je persona koja zavređuje da se organizira jedan takav naučni skup."\n"Nije na nama da donosimo takve zaključke, na historičarima je da kažu ono što znaju, ali smatramo da je Ali-paša bio jedna izuzetno važna ličnost koja ne bi trebala pasti u zaborav", kategoričan je Pintul.\nViše iz kategorije: « Mostar dobio četvrtog hafiza Kur'ana u posljednjih šest mjeseci\tDevet hiljada hatmi za šehide Srebrenice »


[es] - Windows Live Messenger losa veza?\n30.12.2007. ms slike ili avatar\nWindows Live Messenger losa veza?\n[es] :: VoIP :: Windows Live Messenger losa veza?\nČlan broj: 123465\nWindows Live Messenger losa veza? 26.01.2007. u 21:29 - pre 150 meseci\nKoristim Windows Live Messenger ali je veza mnogo losa.Kamera je sweex 100k,wireless64 kbps\nSta da menjam?\nRe: Windows Live Messenger losa veza? 26.01.2007. u 22:14 - pre 150 meseci\nGlavni nedostatak u celom lancu je 64 kb/s Wireless.\nTaj bandwidth (64k) je dovoljan za prenos glasa, ali za video tj. webcam, praktično neupotrebljivo !!!\nAko planiraš koristiti webcam, minimum je upload od 128kbs za iole podnošljiv kvalitet slike i zvuka . . .\nInače, Skype ima mnogo bolju kompresiju, posebno u oblasti videa )bolji kvalitet slike na identičnom bandwidthu), ali 64kbs je i za Skype premalo (ako se koristi VIDEO).\nRe: Windows Live Messenger losa veza? 27.01.2007. u 08:46 - pre 150 meseci\nInfoPano: Glavni nedostatak u celom lancu je 64 kb/s Wireless.\nKoristim wireless 128/64 (lite)i to nije dovoljno za skype, i to samo za glas, a kamera nikako. Pre podne i radi dobro, ali cim krene malo gusci saobracaj na netu, od oko 15 sati sve je losije i losije.\nZnaci, definitivno treba ti veci protok, minimum 128, a jos bolje 254 (zavisno od kvaliteta provajdera)\nRe: Windows Live Messenger losa veza? 28.01.2007. u 01:15 - pre 150 meseci\nSBB prepaid paketi nisu losi za Skype video,i generalno video preko interneta jer su na maximalnoj brzini od 1 mbps upload (realno imas izmedju 500 i 700 kbps) i sve super radi.Najveci problem u svemu je sto Skype konkretno,kad je ukljucen video srche oko 70MB po satu,tako da recimo jedan paket od 1000 dinara koji ima u sebi 1050MB moze da ti potraje oko dve nedelje ako dnevno ukljucis na sat vremena kameru nekome.\nRegistrovani: 10 ( zeoN_Rider, bordzija, SG kamikaza, Branimir Maksimovic, Noćni, Sladjan111, Nebojsa Milanovic, Nocni, Paka01Sa, Keez-a )


Ruka na dupe,siguran seks! - Blogovi - Forum Krstarice\nu 14.07.2010. 10:58 (4124 pregleda)\nAžurirano 14.07.2010. u 18:08, autor: SibirskiTigar\n« EKSTAZA Glavna Slikom o.... »\nzeljena - 14.07.2010. 11:13\nJa se ne ljutim na njih...pa svako mora da bocne nesto...\nA sto se tice onog drugog...ruke na goozu jel ovako?\nSibirskiTigar - 14.07.2010. 11:48\nNe znam dal je bas tako, meni se cini da ovde razmices da nam pokazes gace\nzeljena - 14.07.2010. 12:11\nMa ne...ne pokazujem,nego se branim od komaraca,ja se strasno plasim njih...duga je to prica...ne bi verovao\nSibirskiTigar - 14.07.2010. 12:22\nzeljena - 14.07.2010. 13:08\nPa malo je neverovatna,nisam sigurna ...ali hajde,pokusacu ukratko...\nBese to jedne vrele noci...poput ovih danas...kad ne mozes nista na sebi da trpis,pa ni pidzamu...Udarila vrucina i vlaga,a komarci samo zuje li zuje.Zaspah ja tako nekako tvrdim snom ,kad me probudi neki cudan ubod...ja pomislih,evo ga jos jedan dosadni komarac,okrenuh se na drugu stranu i nastavih da spavam.Posle izvesnog vremena,pocela sam da oticem..sve vise i vise...Dugo sam razmisljala trazeci uzrok te moje muke i setih se da je to moglo samo da bude od tog uboda komaraca,nista drugo mi nije padalo na pamet.\nPo slici vidis kako je to izgledalo...i kako se zavrsilo,pa apelujem ovim putem na sve devojke i zene da u ovakvim nocima punim ovih stvorova koji bodu,spavaju obucene...\nAžurirano 14.07.2010. u 14:18, autor: zeljena\nDUNJA W - 14.07.2010. 15:50\nZNaci tebi taj ubod bio fatalan?\nzeljena - 14.07.2010. 15:58\nEto,jel verujes da jeste,zato sam i ispricala da se to slucajno ne desi jos nekome,pa cisto da upozorim vas devojke da se dobro obucete i zastitite pred spavanje\nCapitan - 14.07.2010. 15:59\nA preporuke iz ministarstva da se kija pod pazuh?\nzeljena - 14.07.2010. 16:01\nSamo nesto se razmisljam dal ova nesreca slucajno moze da zadesi i nekog muskarca ...doduse oni imaju veci izbor garderobe\nSibirskiTigar - 14.07.2010. 16:16\nVidi se dubok ubod bio\nSibirskiTigar - 14.07.2010. 16:17\nOriginal postavio Capitan\nbulje da kijamo u dupe\nSibirskiTigar - 14.07.2010. 16:18\nvideo sam ima mnogo trbuljatih muskaraca,da nisu trudni?\nzeljena - 14.07.2010. 16:47\nMa sto je dubok...nego i fatalan..a i niko mi ne veruje da je to od komarca\nzeljena - 14.07.2010. 16:54\nVrlo moguce da si video nekog takvog,pun ih je svet,ima jako puno primera...\nSibirskiTigar - 14.07.2010. 17:38\nod svega je najvaznije da te je ubo i da je pogodio pravo mesto\nSibirskiTigar - 14.07.2010. 17:39\njesu li ovo muž i žena\nzeljena - 14.07.2010. 18:11\nAli to nije prvi muskarac koji je bio trudan,bilo ih je jos...informisala sam se\nzeljena - 14.07.2010. 18:12\nI dan danas osecam posledice\nSibirskiTigar - 14.07.2010. 18:28\nmora da je bio jedan od ovih sto su mutirali pa postali veliki\nAžurirano 14.07.2010. u 18:34, autor: SibirskiTigar\nzeljena - 14.07.2010. 22:53


Veseli: Kosovo, posvećeno u ispunjavanju vizije za učlanjivanje u EU\nDanas u Skupštini Kosova održana je ceremonija službenog završetka projekta bratimljenja „Dalja podrška za Skupštine Kosova", koji je financirala EU, menadžirala Kancelarija EU na Kosovu, dok je implementirala Nacionalna Skupština Mađarske.\nCeremoniju je predvodio generalni sekretar Skupštine Ismet Krasniqi, koji je u svom govoru elaborirao projekat i naglasio pozitivne efekte u podizanju kapaciteta Skupštine.\n"Ovaj projekat bratimljenja imao je stratešku misiju da pomogne za izgradnju funkcionalnog Parlamenta na Kosovu, kao i formiranje struktura i neophodnih procedura za uspešan proces integracije u EU, sa posebnom pažnjom na sporazum o Stabilizaciji - pridruživanju, naglasio je Krasniqi.\nPredsednik Skupštine Kadri Veseli, današnji dan smatra posebnim za Skupštinu Kosovo, budući da nakon dvogodišnjeg intenzivnog rada, završava se uspešno ovaj projekat, putem kojeg Skupština Kosova je učinila značajan korak u oblasti institucionalnih i zakonskih reforma, u funkciji procesa Evropske integracije naše zemlje.\n"Zahvaljujemo Ev ropskoj uniji na podršci ovog projekta i Mađarskom parlamentu na njegovom sprovođenju. Sve oblasti, u kojim je sprovođen ovaj projekat, su od odlučujućeg značaja za avanziranje ovog procesa" naglasio je predsednik Skupštine Veseli.\nČelnik Skupštine rekao je da Republika Kosovo ostaje u celini posvećena u ispunjavanju vizije njegovih građana kako bi postala deo Evropske unije. Veseli je najavio da će Skupština Kosova ubrzo završiti pitanje demarkacije sa Crnom Gorom, dok je dodao da očekuje da će se i Evropska unija pridržavati svojih obećanja za liberalizaciju viza za građane Kosova .\n"Građani Kosova nisu ni manje ni više Evropljani u poređenju sa drugim zemljama regiona, koji sada uživaju pravo slobode kretanja u Šengen zoni" naglasio je Veseli.\nPotpredsednik Skupštine Nacionalne Skupštine Mađarske Istvan Jakab, naglasio je da je za Mađarsku zadovoljstvo da pomaže Kosovu na putu ka Evropskoj uniji..\n"Ja mislim da kao i dva druga ranija projekta, postignuti su pozitivni rezultati. Imali smo sa vama dobru saradnju, jer smo pratili liniju dužnosti. Naš cilj je bio da dizajniramo jedan izbor koji odgovara potrebama Kosova i to najbolje dokazuje plan delovanja ", naglasio je Jakab.\nOn je dodao da Kosovo treba da dokaže da je zemlja u koju možeš imati poverenja.\n"Pitanja koja su ostala otvorena treba da se reše i to je jedini način kako vi možete da se integrišete u Evropu", naglasio je potpredsednik Skupštine Mađarske.\nŠefica Kancelarije Evropske unije na Kosovu Nataliya Apostolova, rekla je da strategija Evropske unije, objavljena februara meseca, naglašava prioritete, put koji treba da prođu zemlje koje teže integraciju i neophodne reforme. U tom aspektu, ona je rekla da glavni teret pripada Skupštini, koja treba da izgradi konsenzus između političkih partija.\n"Mi ćemo nastaviti da podržavati Skupštinu Kosova i pratimo primenu preporuka", naglasila je Apostolova.\nTakođe, prigodnim govorom obratio se prisutnim i Zoltan Horvath, predsedavajući ekipe za tehničku pomoć Nacionalne Skupštine Mađarske.\nPre ove ceremonije, potpredsednika Skupštine Mađarske Istvan Jakab, primio je predsednik Skupštine Republike Kosovo Kadri Veseli.


Izvor: RTS, 14.Okt.2019, 15:56\nAmbasador Evropske unije u Srbiji Sem Fabrici i direktor Uprave za izvršenje krivičnih sankcija Dejan Carević obišli su novi paviljon u Kazneno-popravnom zavodu za žene u Požarevcu. Izgradnja paviljona finansirana je iz fondova Evropske unije, a on će omogućiti kvalitetniji smeštaj za osuđenice.\nU novom paviljonu Kazneno-popravnog zavoda za žene u Požarevcu biće smešteno 160 osuđenica iz otvorenog, >> Pročitaj celu vest na sajtu RTS << poluotvorenog i prekršajnog odeljenja.\nPaviljon ima 2.600 kvadrata i građen je po najvišim standardima. Vrednost radova je milion i sedamstotina hiljada evra od čega je 85 odsto dala Evropska unija.\n"Mi smo veliku pažnju posvetili ovom zatvoru iz različitih razloga, iz aspekta što je to ženski zatvor, što su tu majke sa decom i zato smo vrlo ponosni na sve ono što smo zajedno sa Upravom za izvršenje krivičnih sankcija i postigli ovde", naveo je Sem Fabrici, šef Delegacije EU u Srbiji.\nPaviljon je opremljen posteljinom koju su šile osuđenice i nameštajem koji prave osuđenici u Zabeli. Evropska unija finansira i programe za obuku lica na izdržavanju zatvorske kazne, za deficitarna zanimanja. Po završetku obuke dobijaju sertifikat o kvalifikaciji, na kome ne piše da je stečen u zatvoru.\n"U proteklom periodu, zahvaljujući donaciji Evropske unije, ovde je obučeno i to za sertifikovane obuke za frizera, pedikira, manikira 50 osuđenica", istakao je Dejan Carević, direktor Uprave za izvršenje krivičnih sankcija.\nU Kazneno-popravnom zavodu za žene u Požarevcu, jedinom u Srbiji, boravi oko 290 osuđenica. Skoro 70 posto njih je radno angažovano na različitim poslovima.


Journey One Fashion Night u Beogradu! | FashionMag42\nGlumice Milica Milša i Jelena Grujičić, pojavile su se u ulozi modela, dok su im društvo na pisti pravile i manekenke Ljiljana Šoškić i Marina Djordjević.\nGosti su uživali u muzici, Dejana Gvozdena koji je posebno za ovu priliku, odsvirao najveće hitove Kristala. Pored podrške prijatelja, u publici smo mogli da primetimo, Mišu Obradovića, Dušku Jovanić, Žarka Jokanovića, Draganu Ferlinc, Mišu Berića, modne dizajnerke Mimu Madzarac, Milicu Zabunović, Draganu Milanović i Ivanu Bugarčić, Draganu Paripović i Vesnu Jovanović, kao i sestru dizajnerki Ivanu Veljković.\nŽelimo da istaknemo i lepu saradnju sa modnim blogerkama Slaviom Karlen i Mirjam Jäger iz Švajcarske, izjavile su sestre Veljković.\nFOTO: Revija Foto Krunic\nFOTO: Sestre Veljković i Josip Grabovac, – Andrej Mihailović\nFOTO: Slavia i Mirjam – Angelina Pugach


Zajedno pravimo razliku – radeći prave stvari sa pravim ljudima — Nemačka saradnja u Srbiji\nZajedno pravimo razliku – radeći prave stvari sa pravim ljudima\nZorica Bilić, nacionalna koordinatorka GIZ Otvorenog regionalnog fonda za unapređenje opštinskih usluga dobitnica je nagrade “NALED Strela” za 2020. godinu, za doprinos unapređenju poslovnog okruženja i usluga za privredu i građane u lokalnim samoupravama.\nNa svečanom zatvaranju 14. Skupštine, Violeta Jovanović, izvršna direktorka Nacionalne alijanse za lokalni ekonomski razvoj uručila je priznanje „NALED Strela“ za doprinos ekonomskom razvoju Srbije.\nMeđu dobitnicima ove prestižne nagrade su direktorka Evropske banke za obnovu i razvoj za Zapadni Balkan Žužana Hargitaj, šef Britanskog fonda za dobru upravu Metju Džordan, nacionalna koordinatorka GIZ Otvorenog regionalnog fonda za unapređenje opštinskih usluga Zorica Bilić i ambasadorka Izraela u Beogradu Alona Fišer Kam.\nZorica Bilić dobila je nagradu za doprinos unapređenju poslovnog okruženja i usluga za građane i privredu kroz podršku lokalnim samoupravama.\nVioleta Jovanović, izvršna direktorka NALED-a prilikom najave dodele priznanja Zorici Bilić, navela je – “Dobitnica ulaže decenijski trud za unapređenje opštinskih usluga u saradnji sa NALED-om kroz podršku programu sertifikacija opština “Po meri privrede”. Ona je jedna od rodonačelnica vizionarskog pristupa Nemačke razvojne saradnje i osnivanja Regionalne mreže za povoljno poslovno okruženje u Jugoistočnoj Evropi. Mreža je pokrenula snažan javno privatni dijalog u Regionu i postala autoput za brzu razmenu znanja i trasiranje elektronskih sistema za izdavanje građevinskih dozvola i registraciju sezonskih radnika u poljoprivredi, koje je GIZ direktno podržao.”\nU svom obraćanju, Jovanovićeva dalje navodi – “Ona je simbol kontinuiteta naše saradnje sa GIZ-om i simbol entuzijazma koji nikakvi izazovi u saradnji ne mogu da okrnje. Naša “Strela” zato zasluženo odlazi u ruke naše koleginice, nacionalne koordinatorke GIZ Otvorenog regionalnog fonda za modernizaciju opštinskih usluga, Zorice Bilić.“\nNakon primanja nagrade, dobitnica se zahvalila na priznanju i obratila sledećim rečima. – “Velika je sreća kada u životu i u poslu radite prave stvari sa pravim ljudima. Ja sam imala tu sreću da već gotovo deceniju naše saradnje sa NALED-om ni u jednom momentu taj osećaj nije izostajao. Ja ovo priznanje vidim kao priznanje neverovatnoj energiji koju ova dva sjajna tima dele. Veliki je spisak pravih stvari koje smo zajednički u prošlosti radili i na kojima trenutno radimo. Počevši od unapređenja poslovanja na lokalnom nivou kroz program sertifikacije opština sa povoljnim poslovnim okruženjem, preko reforme izdavanja građevinkih dozvola u regionu, zatim pojednostavljenog zapošljavanje sezonskih radnika, digitalizacije opštinskih usluga i digitalizacije opštinskog upravljanja zemljištem, zaštite životne sredine i unapređenje upravljanja otpadom. To su zaista prave stvari kojima zajednički pravimo razliku. “ ističe Bilićeva u svom obraćanju.\nOvim putem, zahvalila se svim članovima izvršne kancelarije NALED-a i svim članovima tima GIZ Otvorenog regionalnog fonda za modernizaciju opštinskih usluga u Beogradu, Sarajevu, Skoplju i Tirani. Posebno se zahvaljuje nemačkom Saveznom ministarstsvu za ekonomsku saradnju i razvoj (BMZ) koje prepoznaje dobre ideje koje ovi timovi predlažu i što su svesrdno podržali njihovu realizaciju. Takođe, izrazila je veliku zahvalnost sve većem broju privatnih kompanija sa kojima je uspostvaljeno razvojno partnerstvo čime se doprinosi ostvarivanju ciljeva održivog razvoja.\nBilićeva svoje izlaganje zaključuje – “Na kraju za mene lično najveća nagrada su rezultati koje smo postigli zajedničkom saradnjom i u tom smislu bih želela da poručim pravim ljudima da ostanu na pravom mestu, da rade prave stvari i da ostanu zdravo u svakom smislu. Hvala vam.”


Srpski prigušivač za autoputeve - zvučne barijere sa kamenom vunom\nSrpski prigušivač za autoputeve zvučne barijere sa kamenom vunom\nNa deonici Koridora 10 kod Vranja, koja je otvorena krajem novembra prošle godine, prvi put su sistemski postavljene zvučne barijere za zaštitu od buke sa autoputa. Ove barijere se na Zapadu odavno koriste (čak i u Hvatskoj i Sloveniji), a naši ljudi će imati priliku da ih vide kada ove godine pođu u Grčku.\nKako one funkcionišu, od čega se prave, gde će sve biti postavljene, samo su neki od odgovora koje smo potražili u kraljevačkom pogonu Uniprometa, koji je svoj novi proizvod predstavio na najvećem sajmu saobraćajne opreme u Amsterdamu.\nKrajem novembra prošle godine na jugu Koridora 10 otvorena je deonica između Vladičinog Hana i Donjeg Neradovca. Ako ste prošli tim putem, verovatno ste primetili da se na nekoliko mesta duž obe strane autoputa proteže neuobičajen zeleni zid, posebno upečatljiv na delu puta koji prolazi pored Vranja. Zadatak tih ograda nije da vozačima uskrate pogled na prelep krajolik, mada to čine, već su one postavljene sa ozbiljnim razlogom.\nReč je zvučnim barijerama koje štite okolinu autoputa od prekomerne buke koju stvaraju vozila.\nPostavljaju se u zonama gde autoput prolazi u blizini stambenih naselja, jer propisi nalažu da se svaka dnevna buka veća od 65 decibela, mora svesti na ovaj nivo. Kako vozila na autoputu stvaraju prosečno buku jačine 80 decibela, jasno je da zdravlje ljudi koji žive u blizini treba zaštititi. Nivo buke noću u stambenim zonama pored autoputa ne sme prelaziti 55 decibela.\nKako funkcionišu zvučne barijere i od čega se prave, pokušali smo da saznamo u kompaniji Unipromet, koja je jedini proizvođač kod nas, i čiji zvučni zidovi su postavljeni na Koridoru 10.\nSkreću i upijaju\nU praksi postoje dve vrste zvučnih barijera i obe se prave kod nas. Prve su one koje kao prepreka (zid) sprečavaju da zvučni talasi stignu do zone zaštite. Deo zvučnih talasa, onaj koji se širi horizontalno od puta, ne može đa prođe kroz zid barijere, pa shodno prirodi svih talasa da zaobiđu prepreku, oni menjaju smer kretanja i odlaze u visinu. Tako usmereni naviše, preskaču objekat koji se štiti. Žato je važno da projektanti pre postavljanja, na osnovu konfiguracije terena i visine objekta, tačno odrede kolika će biti minimalna visina zvučnih barijera.\nDrugi tip panela zove se apsorbujući, jer je njegova uloga da deo zvučnih talasa upije, i tako smanji nivo buke. To se postiže formiranjem takozvanog sendviča koji se sastoji od kamene mineralne vune koju proizvodimo u Surdulici i od kondora. Kamena vuna je izvrstan izolacioni materijal koji upija zvuk. Ugrađuje se u tablama dimenzija 3.960 x 495 x 60 milimetara. Ima gustinu od 100kg po metru kubnom.\nEfekat se poboljšava dodavanjem kondora debljine četiri milimetra - kaže Miljan Perić, rukovodilac pogona u kome se proizvode zvučne barijere. Da li će paneli upijati ili reflektovati zvuk, napominje Perić, zavisi od toga da li je prednja strana panela, ona koja je okrenuta ka autoputu, perforirana (u obliku mreže) ili ne. Ako ima rupice, onda panel upija zvuk, ukoliko je strana zida puna bez rupica, onda je njegova funkcija da zvuk koji dolazi sa autoputa preusmeri.\nStrani stručnjaci su odavno uradili istraživanja kojima su dokazali negativan uticaj prekomerne buke na fizičko i psihičko zdravlje ljudi. Kako skoro 90 odsto buke dolazi od saobraćaja, logično je zbog čega se zvučne barijere sve više upotrebljavaju, a tako će biti i kod nas.\nPrve su ugrađene na jugu Koridora 10, ali će biti postavljene i na ostalim deonicama koje se završavaju, kao i na autoputu Beograd-Čačak. Osim toga, zaštita od buke biće naknadno urađena na najkritičnijim mestima, kao što su dve deonice autoputa kroz Beograd, i okolina buduće naplatne rampe kod Vrčina.\nU pogonima Uniprometa proizvode se dva modela panela, domaći UniCON i nemački Alumna. Oba su od aluminijumskog lima, imaju istu unutrašnjost - kamena vuna i kondor. Kamena vuna, koju proizvodi Knauf Insulation fabrika u Surdulici, izvrstan je izolacioni materijal koji upija zvuk.\nJedina razlika između ova dva modela panela je u tome što je domaći UniCON lakši za montažu. Naime, stručnjaci Uniprometa su konstruisali model na kome se prilikom profilisanja, osim zidova panela, odmah formiraju i bočne stranice koje služe za sklapanje. Tako za montažu nisu potrebni dodatni aluminijumski elementi, koje nemački model Alumna mora da ima.\nKompanija Unipromet iz Čačka odavno je poznata kao najveći proizvođač čeličnih zaštitnih ograda u ovom delu Evrope. Svoje ograde Čačani su uspešno ugradili na svim autoputevima u zemlji, ali i u mnogim državama Evropske unije i zemljama okruženja.\nZvučne barijere sa panelima, kako glasi stručan naziv, novi su proizvod sa kojim je kompanija nastupila na upravo završenom sajmu Intertrafik u Amsterdamu. Zahvaljujući sertifikatima i kvalitetu koji je usaglašen sa međunarodnim standardom EN 1793-2 (važi u zemljama EU, ali i u većini drugih država koje ga primenjuju), može se očekivati da zvučne barijere iz pogona u Kraljevu uskoro budu postavljene i na putevima van naših granica.\nIzvor: Sat Plus, autor: G. Kazić


Sandra Afrika | Balkan Lifestyle\nPOVEZIVALI JE SA FUDBALEROM Sandra Afrika progovorila o raskidu: „Nije bitno ko je koga ostavio“\nSandra Afrika potvrdila je da je ponovo slobodna. Pevačica je nedavno raskinula vezu sa fudbalerom Vladimirom Volkovim posle dve i po godine zabavljanja. Prema pisanju domaćih medija, Volkov, koji igra na Kipru, prilikom...\nLumperaj u kafani! Sandra Afrika proslavila rođendan u kafani Stara pesma. Pevačica Sandra Afrika proslavila je 29. rođendan, i to u kafani Stara pesma, gde je dočekala jutro. Nakon što je oduvala svećice sa torte koja je...\nPevačica tvrdi da joj nije ni malo lako! Sandra Afrika juče je snimila kadrove za svoj novi spot. Ekranizacijom nove pesme, atraktivna pevačica će sigurno ponovo sve oduševiti, a posebno muškarce, koji su njeni najverniji...\n(FOTO) AFRIKA URADILA ONO ŠTO SE NIKO NIJE USUDIO: Sandra objavila fotku pre i posle šminkanja!\nPevačica Sandra Prodanović, poznatija kao Sandra Afrika, važi za jednu od prirodno lepih dama naše javne scene, ali ovom fotografijom je sve iznenadila. Naime, ona je na društvenoj mreži Instagram objavila fotografiju pre i...\nNa početku svoje karijere pevačica Sandra Afrika nije imala podršku svojih roditelja. Pevačica ističe da oni nisu odobravali njeno vrckanje guzom i golišavo pojavljivanje u javnosti, ali da su sada, kada ih izdržava, svi...\nSANDRU AFRIKU UHODIO FAN: Morala da zove policiju da se odbrani od MANIJAKA!\ndecembar 26th, 2016 | by Dragan\nSanra Afrika ima veliki broj obožavatelja, ali neki su toliko uporni da se upoznaju sa njom da počinju da preteruju Sandra Afrika poznata je kao neko ko posvećuje pažnju svojim mnogobrojnim fanovima, ali je nedavno imala...\ndecembar 5th, 2016 | by Dragan\nPevačica Sandra Afrika prošle godine bila je na udaru istrage oko utaje poreza jer se vozila skupim automobilima, a poseduje i raskošnu kuću i jahtu. Tada je poreska uprava pretresla celu estradu kako bi se utvrdilo poreklo...\n(FOTO) SANDRA AFRIKA JE PRAVA SEKS BOMBA: A kakav je tek frajer njen brat!\noktobar 8th, 2016 | by Dragan\nPevačica Sandra Afrika objavila je na Instagramu fotografiju sa bratom Milošem. Dok muškarci uzdišu za seksi pevačicom, mnoge devojke su se iznenadile kako izgleda njen brat. Pevačica je predstavila svog brata Miloša i on...\n(FOTO) ŠOK! GDE JE BILA DO SADA? Sandra Afrika pokazala sestru bliznakinju Asiu!\nPevačica Sandra Afrika je potpuno zbunila armiju fanova koja je prati na društvenoj mreži Instagram, kada je objavila fotografiju na kojoj nasmejana pozira pored sestre bliznakinje. „Moja sestra, Asia“, napisala je...\nSANDRA AFRIKA ŠOKIRALA OBOŽAVAOCE: Udajem se, a evo kad…\nseptembar 4th, 2016 | by Dragan\nPopularna pevačica Sandra Afrika već deset godina je u ozbiljnoj vezi, a sad je odlučila i da stane na ludi kamen. Ona svoju emotivnu vezu i svoju jaču polovinu vešto skriva od očiju javnosti, sad je svima otkrila kad će...


Dodik: SDS i PDP odgovorni za novonastale okolnosti | Srpskacafe\nSrijeda, 20.01.2021., 17:58 Srijeda, 20.01.2021., 17:46\nPredsjedavajući Predsjedništva BiH Milorad Dodik ponovio je mišljenje da je izbor članova CIK-a nezakonit i da su za novonastalne okolnosti odgovorni SDS i PDP.\n– To što Centralna izborna komisija BiH još nije utvrdila izborne rezultate za Doboj i Srebrenicu i što nema dokaza o eventualnim nepravilnostima, ukazuje na štetnu koordinaciju nekih njenih članova i dijela međunarodne zajednice – rekao je Dodik.\nNajavio je da će sutra posjetiti rukovodstvo SNSD-a u Doboju i rekao da će ova stranka, ako budu ponovljeni izbori, pobijediti još uvjerljivije.\n– Što se tiče Srebrenice očigledno je to interes Bošnjaka, a interes Doboja je Šarovića i njegovih predstavnika u Centralnoj izbornoj komisiji. Oni su i izmislili tako nešto. Ne mogu da vjerujem da neko od Srba sjedi u CIK-u i problematizuje, na bazi trivijalnih pristupa i informacija, izbore u Srebrenici i Doboju, posebno u Srebrenici. Očigledno se tu radi o političkoj nagodbi, iako su bili unutar zajedničkog srpskog bloka u Srebrenici. Kako je moguće da to urade – naglasio je Dodik.


SUNBAKED predstavlja novu sezone egzotike |JYSK\nSUNBAKED - Nordijski i egzotično\nTAGOVI: dizajn enterijera, skandinavski stil, inspiracija\nOve sezone predstavljamo tri nova JYSK trenda: SUNBAKED, HARMONY i NORDIC LIGHT.\nSva tri trenda vuku poreklo iz naših skandinavskih korena, dok je SUNBAKED inspirisan i egzotičnijim mestima. Sa daškom ženstvenosti, dočekuje toplo sunce i vreme za odmor. Inspirisan pejzažom suve pustinje i drugim pustinjskim lokacijama, ovaj trend nudi drugačiju perspektivu života.\nKoristeći prirodne materijale u kombinaciji sa finim detaljima poput veza, resa i ručno izrađene keramike, ovaj trend ističe lepotu nesavršenosti.\nReljefni metal i staklo u boji se nadopunjuju sa materijalima poput bambusa, morske trave i pletenog pruća.\nKada su u pitanju boje, živahno sunce je izvor zagorelih nijansi žute, narandžaste i braon boje. One se lepo uklapaju sa nežno rozom i umirujućim nijansama ljubičaste.\nLeto u svim svojim nijansama daje život ovom toplom i razigranom trendu.\nProizvodi će biti dostupni onlajn od 11-og februara i u JYSK prodavnicama od 15-og februara.\nPročitajte više o HARMONY i NORDIC LIGHT trendovima.


Velikani iz seljačkog gnezda | Ostali članci | Novosti.rs\nDr Dragoslav Slović | 03. april 2019. 18:37 | Komentara: 0\nIntelektualce razvrstavamo po onom šta su poneli iz porodice, po časti, moralu i drugim vrednostima koje služe na čast svom narodu. Njih krase razumno mišljenje i postupci koje realizuju u stvarnom životu\nMihajlo Pupin Foto Dokumentacija "Novosti" i foto-arhiv "Borbe"\nDA bi se jasnije odredile pozicije intelektualca i malograđanina, koji se nalaze na suprotnim stranama, odnosno provalije koja se nalazi između njih, trebalo bi prethodno definisati ko su akteri koji se nalaze na tim stranama. U tom smislu, pojam intelektualca je nešto sporniji, pošto je na tim kapijama uvek bila velika gužva. Mnogi pokušavaju da uđu u taj sloj i rado se spajaju sa njegovim statusom, ali je ostalo sporno pitanje: da li su se saživeli i sa njegovim bićem? To je "partija" u koju se svi rado "učlanjavaju". I bogati i uspešni žele da su u njemu.\nNikad se u Srbiji niko nije ljutio kad su mu upućene reči: "Vi ste obrazovan i pametan čovek, pa ćete me razumeti!" Ova poruka je jednako uspešna kao komplimenet u obliku: "Lako je vama, lepim ženama." Pitanje koje iz ovih stavova sledi glasi: koja se skrivena energija krije iza tih reči?\nPITANjE je suviše kompleksno, pa ćemo ga, kao i mnoge druge pojmove sadržane u ovom radu, pojasniti do mere do koje je to moguće. S tim u vezi vredno je pokazati ona gnezda iz kojih se može izleći ptica koju svrstavamo u intelektualce. Oni u našem ambijentu mogu da se izlegu u gnezdu: intelektualaca, malograđana ili seljaka.\nOvim povodom je vredno da se razgraniče pojmovi koji se u našoj sredini godinama pogrešno poistovećuju. Kad se kod nas kaže da neko potiče iz intelektualne sredine, pritom se najčešće misli da potiče iz porodice u kojoj su roditelji formalno obrazovani, odnosno završili su neke škole i pripadaju nekom činovničkom zanimanju. Tako bi se u našem narodu to definisalo. Upravo je to meta u koju se gađa ovom strelom. Po toj logici, ljudi koji obavljaju radnička zanimanja, ma koliko da su ona zahtevna i kreativna, ne pripadaju tom sloju. Zbog toga su njihovi potomci isključeni iz pripadnosti gnezdu intelektualaca. Prema toj logici, potomci seljaka domaćina i časnog čoveka, po definiciji, pripadaju nekom najnižem društvenem sloju.\nRAZLOZI zbog kojih se otvara ovo pitanje su u činjenici da je najveći broj velikana srpskog roda potekao iz seljačkog gnezda. Pod tim podrazumevamo visoke intelektualce, koji su zadužili ovaj narod po tome što su stvorili najvrednija dela. Vredno je da se i ovom prilikom ponove zapisi Mihajla Pupina, koji je u svojim memoarima opisao pečenu gusku koju mu je majka spremila za put u Prag.\nMnogi seljački sinovi su pečenu gusku ili pile poneli u torbici kad su polazili u svet. Iz tih razloga, prave intelektualce ne razvrstavamo po torbici koju su sa sobom poneli, niti po onom što je u njoj bilo. Razvrstavamo ih po onom šta su poneli iz porodice, po časti, moralu i drugim vrednostima koje služe na čast ovom narodu, a koje se ne pakuju u torbicama koje nam majke daju pri polasku.\nPORUKA ovog dela nije u tome da li potičemo iz seljačke ili intelektualne porodice, već u tome šta nosimo iz nje. Kao profesor sam bio opterećen ovom tematikom i činio napore da proveravam tako usvojene stavove prema životu, bojeći se da sam duh seljaka suviše podigao. Zbog toga sam sa dužnom pažnjom pratio rezultate mojih studenata i na njima sam potvrdio ove zaključke. Moji najbolji studenti su, mimo očekivanja, i to po pravilu, bili iz niskih socijalnih slojeva, a to znači iz radničkih i seljačkih porodica. To je bio razlog da se ovo pitanje razjasni i prenese na teren motivacije.\nLogično je bilo pretpostaviti da će deca najobrazovanijih ljudi, po svim teorijama o uslovima odgoja, biti najbolji studenti. Bez prava na generalizaciju, ističem da je stvarnost potvrdila upravo suprotne zaključke. Bez želje da se bavim ovim pojmovima u naučnom smislu, usvojio sam samo jedan argument. To je činjenica da su studenti koji potiču iz niskih društvenih slojeva, naravno samo oni ambiciozni, imali jače motive borbe za život. Oni su imali svest o tome da nazad ne mogu.\nNIJE reč o tome da su seljačka ili radnička deca bolji studenti. Reč je o onim studentima koji su pokazali snažne motive i volju, dakle želju da uspeju. Po toj logici, u prvom planu su motivacija i osećanje da ne postoji odstupnica. Takvo stanje i ponašanje odlikuje jake karaktere, i ono ne postoji kod onih ljudi koji ga nisu izneli iz kuće. Pritom nije od značaja da li je to seljačka ili radnička, pa i malograđanska sredina, već kakva je atmosfera u njoj.\nIstinski intelektualac ne može biti nerazuman, neradan, ili svojeglav. Njega krasi sposobnost razumnog mišljenja, ali i postupci koje realizuje u stvarnom životu, oni postupci koji takvo mišljenje razvijaju, sprovode i primenjuju. Iz tih razloga, neprihvatljiva je teza da se obrazovanje, formalno ili faktičko, dovodi u vezu sa pojmom "intelektualac". Upoznali smo mnoge obrazovane ljude koji nisu razvili proces mišljenja i koji su nesposobni da prepoznaju čak i osnovne pojmove o životu, pa i svojoj profesiji.\nAKO je na ovakav način predstavljen karakter srpskog intelektualca, onda je jaz između njega i srpskog malograđanina veliki, skoro nepremostiv. Oni žive u istoj sredini, jedan pored drugog, kao dva strana tela. Intelektualac se ignorantski odnosi prema malograđaninu, čineći sve da ga ne primećuje, čak i kada ga gleda u oči. On ga gleda, ali ga ne primećuje. Takvo ponašanje je očigledno racionalno, pošto se svako drugo svodi na izveštačen odnos koji se prihvata samo kada se mora i dok se mora.\nMudrost takvog odnosa se svodi na to da on ne bude prividan. Malograđanin u tom odnosu ima drugačiju poziciju po tome što čini sve da se približi onom koga uvažava kao pravog intelektualca. Dok prvi želi da se udalji od drugog, drugi želi da mu se približi. Problem je u tome što ta želja za približavanjem nije odraz iskrenog poštovanja, već lažne pripadnosti i imitacije.\nU DRUŽENjU malograđanina sa intelektualcem, ovaj prvi vidi svoju promociju, a drugi ima svest o tome da se takvo druženje prihvata samo u meri u kojoj je korisno, za onog ko sa tim trguje. To je onaj slučaj kad se primitivan čovek obogatio, pa je njegovo bogatstvo prilika intelektualcu koji prihvata takvo prijateljstvo da se "ovajdi", a za bogataša da se promoviše u intelektualnom svetu. I to je realnost sveta kome pripadamo, pa i našeg društva.\nU toj trgovini oba učesnika dobijaju ono što nemaju, a prodaju ono što na taj način gube u svom svetu. To znači da oni tako okreću svoj svet protiv sebe.\nVREDAN je pomena slučaj jednog bogataša skorojevića koji je kao dete gledao klavir u kući seoskog lekara. U životu se nije smirio dok ga posle mnogo godina kao tajkun nije kupio. Uspeh mu je bio da je doktorova ćerka svirala na njemu na dan kad je u njihovoj kući otvarao svoj trgovački centar. Pošto sam bio svedok tog događaja, zapazio sam tužnu scenu kad je doktorova ćerka shvatila da je ona tu zbog njegove socijalne promocije i kompleksa koje je vukao iz ranog detinjstva, pošto je njegova majka bila kućna pomoćnica kod tog doktora. Sve ostalo nije vredno pomena.\n(SUTRA: Razdrobljeni nacionalni ideali)\nNe znam 4.15%


Izvor: B92, 27.Feb.2021, 09:18\nVikend donosi promenu vremena.\nObilnije padavine se ne očekuju, već samo slaba kiša, na planinama po koja pahulja uz pojačan vetar.\nStiže i svežiji vazduh sa severa, pa će temepratura biti u padu za 7 do 8 stepeni.\nU Beogradu oblaci, vetar i temperatura do 12 stepeni.\nU većem delu Srbije naoblačenje uz pad temperature i umeren do jak severozapadni vetar. Slaba kiša se očekuje tek ponegde, a na visokim planinama uveče je moguć i slab >> Pročitaj celu vest na sajtu B92 << sneg.\nU Negotinskoj Krajini pretežno sunčano.\nNajviša dnevna temperatura od 11 do 14 stepeni, a na jugu i istoku Srbije do 17.\nDrugog dana vikenda promenljivo oblačno i suvo sa sunčanim intervalima. Vetar slab i umeren, u planinskim predelima povremeno jak, severozapadni.\nNajniža temperatura od 0 do 5, a najviša od 10 do 14 stepeni.\nSrbijaDanas.com: NEDELJA PRED NAMA "VRTEĆE" NAS OD SUNCA DO KIŠE: Od blagog porasta temperature pa sve do snega\nIzvor: OkRadio.rs, 27.Feb.2021\nVikend donosi promenu vremena. Obilnije padavine se ne očekuju, već samo slaba kiša, na planinama po koja pahulja uz pojačan vetar. Stiže i svežiji vazduh sa severa, pa će temepratura biti u padu za 7 do 8 stepeni. U Beogradu oblaci, vetar i temperatura do 12 stepeni. U većem...\n16:23: Tepić na konferenciji za novinare emitovala video svedočenje mu...\n16:23: Korona u Fenerbahčeu, ipak idu u Moskvu na mečeve sa CSKA\n16:23: Mjuzikl drama "Anet" otvara 74. filmski festival u Kanu\n16:23: "KAŽNJAVANJE POJEDINACA VIŠE NIJE DOVOLJNO" Ukrajina traži od ...\n16:22: Nišlijke teško povredile 70-godišnjaka posle rasprave oko pasa\n16:22: "Pauk" opet na pirotskim ulicama\n16:22: Romski centar traži reakciju nadležnih zbog navoda o postupanju...\n16:22: Karateom protiv ekstremizma\n16:22: Ruski "mig-31 presreo patrolne avione SAD i Norveške iznad Baren...\n16:22: Tepić (SSP): Tužilaštvo nakon ovog iskaza ne može da ćuti a ...\n16:22: "Ako plane jedna iskra" - novo upozorenje iz EU\n16:21: U Prnjavoru formirana nova skupštinska većina na čelu sa SDS-o...\n16:21: Mladi pijanisti u grad na Vrbasu donijeli 11 nagrada\n16:20: Da li će u Srbiji biti zabranjeno spaljivanje guma i plastike za...\n16:20: TUGA: Preminuo legendarni srpski roker Momčilo Moša Radenkovi...\n16:20: DRAMA! "GLUMI MI LAŽNU ŽRTVU, BRE" Tara urnisala Ša zbog emisi...\n16:20: "NIJE EMITOVANO SVE! KAMERA NE MOŽE DA UHVATI..." Aleks otkrila ...\n16:20: HAOS ZBOG EMISIJE - Tara i Ša udarili na VODITELJKU I NJENU PROF...\n16:20: Saradnja komora Srbije i Kosova i regionalne inicijative (VIDEO)\n16:20: Šalja pred sudom za zločine OVK: Nisam kriv, optužbe za zloči...\n16:20: Palma povodom optužbi Marinike Tepić: Ne mora tužilaštvo da z...\n16:19: Pišete za decu? Javite se na konkurs!\n16:17: KAKO SU NAVIJAČI LIVERPULA SAHRANILI SVOJ KLUB: Treba da vas je ...\n16:17: BiH iskazala spremnost za kupovinu 720.000 Pfizer vakcina\n16:16: Indija prijavila rekordnih 273.810 slučajeva Kovida u jednom dan...\n16:16: Turkish Airlines u maju smanjuje broj letova prema Zagrebu\n16:15: TUKAO I SILOVAO DEVOJKU Osumnjičeni taksista predat Tužilaštvu...\n16:15: BMW M3 i M4 sa xDrive pogonom\n16:15: "Priča o običnom čoveku u dvorištu iza zgrada je priča svih ...\n16:14: Turistički vaučeri najtraženija roba: Kuda Srbi žele?\n16:14: PRE DVA MESECA HVALIO MOSKVU, A SAD JE KUDI Žozep Borelj: Ako pl...\n16:14: Hrabra Sofija se vratila kući: Sedi, prevrće se, diže ruku ...\n16:14: Saradnja komora Srbije i Kosova i regionalne inicijative\n16:13: Saudijska feministička aktivistkinja dobitnica nagrade Vaclav Ha...\n16:12: Od Tiršove do KC Niš – Velika akcija opremanja dečjih klinik...\n16:12: Ukrao ikonu iz crkve\n16:12: Ko trpi najviše: Englezi sasvim prosečni, Francuzi bez celog ve...\n16:12: Novi slučajevi zaražavanja korona virusom u Boru, Kladovu i Maj...\n16:12: Igor Jurić: Postoje svedoci pedofilije u Jagodini\n16:10: Novinarstvo na udaru: Pritisak nad redakcijom 021 i pretnje novin...\n16:10: Nino Raspudić: Zar je prijetnja ratom jedino vezivno tkivo Saraj...\n16:10: RUGIPP: Pozitivno mišljenje Glavne službe za reviziju\n16:09: EWB: Vlada Srbije reorganizuje pregovarački tim za pristupanje E...\n16:09: Iznenađenje: Samanta dobija zamenu u "Seks i gradu"?\n16:08: ARGENTINAC BOLJI OD SRBINA: Međedović bez glavnog zreba u Beogr...\n16:07: Đani PRIJAVIO MAJKU DA KRADE u tržnom centru, obezbeđenje je o...\n16:06: Šalja negirao optužbe pred sudom u Hagu\n16:06: Soni nagrade 2021: Najbolje fotografije koje vas neće ostaviti r...\n16:06: Svetska biciklistička elita na trci Beograd - Banjaluka\n16:06: Prve isplate povjeriocima Banke Srpske polovinom godine\n16:06: Republičke manifestacije i prijemi najviših zvaničnika organiz...\n16:05: Dragan Marković Palma: Sutra idem u tužilaštvo, a Tepić će m...\n16:04: LOŠE PO EVROPU, A DOBRO PO NAS: Superliga otvara Orlovima put do...\n16:04: SAMO 12 SATI POSLE SASTANKA: Stigla potvrda UEFA! Fudbal se menja...\n16:04: NIŠTA OD REVANŠA: Argentinac pobedio srpsku nadu\n16:03: Kremlj odbacuje zapadna upozorenja o zdravstvenom stanju opozicio...\n16:03: "DOBRA VEST" Nemačka pozdravila odluku o prebacivanju Navaljnog ...\n16:03: Нова сарадња са списком славних ...


Vučićeva poruka o krizi u BiH - 27.07.2021, Sputnik Srbija\nVučićeva poruka o krizi u BiH\nPredsednik Srbije Aleksandar Vučić rekao je danas da je Beograd obavešten i da prati dešavanja u Bosni i Hercegovini uz poruku da Srbija ne može da ostavi... 27.07.2021, Sputnik Srbija\nVučić je tako odgovorio na pitanje novinara o tenzičnoj situaciji u Bosni i Hercegovini nakon što su predstavnici Republike Srpske napustili institucije BiH zbog inicijative odlazećeg visokog predstavnika u BiH Valentina Incka da se u krivični zakon u toj zemlji uvede zabrana i kažnjavanje negiranja genocida.Vučić je rekao da Beograd sa pažnjom prati događaje i u Sarajevu i Banjaluci uz ocenu da nametanje i oktroisanje odluka spolja nikada nije moglo da donese dobre rezultate.Na konstataciju novinara da su sve oštriji tonovi u Sarajevu i da se očekuje najveće zaoštravanje odnosa u BiH od završetka građanskog rata i pitanje da li se može izbeći ozbiljniji sukob, Vučić je rekao da se ''''plaši da atmosfera jeste najteža i najuzavrelija od okončanja rata i potpisivanja Dejtonskog mirovnog sporazuma.''Nadam se da svi razumeju da su mir i stabilnost prioritet i da moramo da razmišljamo o ekonomiji i o tome kako da živimo zajedno'', kazao je Vučić.Dodao je i da je će izaći sa konkretnim predlozima kako da u budućnosti vodimo dijalog sa Bošnjacima.Naveo je da narodi moraju da u određenim trenucima donose važne istorijske odluke koje, kako kaže, ne moraju uvek da se dopadaju političarima.Vučić je najavio da će 4.avgusta u Busijama biti obeležena godišnjica progona srpskog življa i, kako je rekao, najvećeg etničkog čišćenja posle Drugog svetskog rata u Evropi, kao i da će tog dana imati susret sa rukovodstvom Republike Srpske i da će sa njima o svemu razgovarati.Vučić je ponovo apelovao na mir u BiH, uz ocenu da je situacija u toj zemlji "mnogo ozbiljna" i bilo kakvi sukobi ne bi doneli ništa dobro nikome, i poručio - ako u tome ne uspemo bićem krivi i jedni i drugi.Stuacija u BiH ozbiljnaVučić je n kometarišući izjavu lidera SDA Bakra Izetbegovića, da zvaničnici Republike Srpske ne bojkotuju institucije BiH, već su želeli ranije da odu na godišnji odmor, rekao da se uvek plaši kada se u ovako važnom poslu, kako kaže, suočite sa nečim što se naziva "nepodnošljiva lakoća neodgovorosti.Predsednik je onima koji, kako je istakao, govore da Srbi i Republika Srpska gube, poručio da "nikada nije dobio i pobedio onaj kome je stranac pomagao u nametanju odluka o Srbima.Stava je da Bošnjaci, Hrvati i Srbi treba sami da donose odluke u BiH o tome kako dalje i kako da nam svima bude bolje."Nama je mir ne samo delotvoran i blogorodan, već je i uslov svakog napretka. Srbija je uspela da od zemlje gubitnika postane zemlja među najboljima u Evropi. Ko će da investira u fabrike, ako nemamo mir. Ko će da dobije sukobom", upitao je Vučić.Onima koji u BiH neguju retoriku sukoba poručio je i da se nada da će, kada o tome razmišljaju, misliti i o tome da to neće pogoditi nekog drugog, već svakog od nas."Zato ja apelujem na mir da u narednih pet deset godina uspostavimo najpre prijateljške, a onda bratske odnose sa Bošnjacima, jer ako te ne učinimo bićemo krivi i jedni i drugi'', naveo je Vučić.\npolitika, srbija, region, republika srpska (rs)\n12:49 27.07.2021 (Osveženo: 16:54 31.08.2021)\nPredsednik Srbije Aleksandar Vučić rekao je danas da je Beograd obavešten i da prati dešavanja u Bosni i Hercegovini uz poruku da Srbija ne može da ostavi Republiku Srpsku bez podrške u ekonomskom i svakom drugom pogledu, kao i da će izaći sa predlogom kako da u budućnosti vodimo dijalog sa Bošnjacima.\nVučić je tako odgovorio na pitanje novinara o tenzičnoj situaciji u Bosni i Hercegovini nakon što su predstavnici Republike Srpske napustili institucije BiH zbog inicijative odlazećeg visokog predstavnika u BiH Valentina Incka da se u krivični zakon u toj zemlji uvede zabrana i kažnjavanje negiranja genocida.\nVučić je rekao da Beograd sa pažnjom prati događaje i u Sarajevu i Banjaluci uz ocenu da nametanje i oktroisanje odluka spolja nikada nije moglo da donese dobre rezultate.\n''Ne ulazim u sve mere i kontramere, to se dešava u drugoj zemlji, ali smo obavešteni i pratimo sve, a ono što je izvesno je da ne možemo da ostavimo Republiku Srpsku u ekonomskom i bilo kom drugom pogledu bez podrške Srbije'', poručio je Vučić na pred konferenciji u Palati Srbija.\nNa konstataciju novinara da su sve oštriji tonovi u Sarajevu i da se očekuje najveće zaoštravanje odnosa u BiH od završetka građanskog rata i pitanje da li se može izbeći ozbiljniji sukob, Vučić je rekao da se ''''plaši da atmosfera jeste najteža i najuzavrelija od okončanja rata i potpisivanja Dejtonskog mirovnog sporazuma.\n15 Decembar 2020, 18:45\n''Nadam se da svi razumeju da su mir i stabilnost prioritet i da moramo da razmišljamo o ekonomiji i o tome kako da živimo zajedno'', kazao je Vučić.\nDodao je i da je će izaći sa konkretnim predlozima kako da u budućnosti vodimo dijalog sa Bošnjacima.\n''Ponoviću to, iako sam video da su mnogi napadali, da moramo da pokušamo da sa njima izgradimo bratske odnose u budućnosti. Nisam siguran da su sve izjave njihovih lidera iz Sarajeva od velike pomoći, ali to je već druga stvar'', rekao je Vučić.\nNaveo je da narodi moraju da u određenim trenucima donose važne istorijske odluke koje, kako kaže, ne moraju uvek da se dopadaju političarima.\nVučić je najavio da će 4.avgusta u Busijama biti obeležena godišnjica progona srpskog življa i, kako je rekao, najvećeg etničkog čišćenja posle Drugog svetskog rata u Evropi, kao i da će tog dana imati susret sa rukovodstvom Republike Srpske i da će sa njima o svemu razgovarati.\nVučić je ponovo apelovao na mir u BiH, uz ocenu da je situacija u toj zemlji "mnogo ozbiljna" i bilo kakvi sukobi ne bi doneli ništa dobro nikome, i poručio - ako u tome ne uspemo bićem krivi i jedni i drugi.\nStuacija u BiH ozbiljna\nVučić je n kometarišući izjavu lidera SDA Bakra Izetbegovića, da zvaničnici Republike Srpske ne bojkotuju institucije BiH, već su želeli ranije da odu na godišnji odmor, rekao da se uvek plaši kada se u ovako važnom poslu, kako kaže, suočite sa nečim što se naziva "nepodnošljiva lakoća neodgovorosti.\n"I ako to suštinski ili cinično nazivate godišnjim odmorom, onda je najbolje da nemam komentar. Plašim se da je situacija mnogo ozbiljnija", rekao je Vučić odgovarajući na pitanja novinara.\nPredsednik je onima koji, kako je istakao, govore da Srbi i Republika Srpska gube, poručio da "nikada nije dobio i pobedio onaj kome je stranac pomagao u nametanju odluka o Srbima.\nStava je da Bošnjaci, Hrvati i Srbi treba sami da donose odluke u BiH o tome kako dalje i kako da nam svima bude bolje.\n21 Jul 2021, 22:16\n"Nama je mir ne samo delotvoran i blogorodan, već je i uslov svakog napretka. Srbija je uspela da od zemlje gubitnika postane zemlja među najboljima u Evropi. Ko će da investira u fabrike, ako nemamo mir. Ko će da dobije sukobom", upitao je Vučić.\nOnima koji u BiH neguju retoriku sukoba poručio je i da se nada da će, kada o tome razmišljaju, misliti i o tome da to neće pogoditi nekog drugog, već svakog od nas.\n"Zato ja apelujem na mir da u narednih pet deset godina uspostavimo najpre prijateljške, a onda bratske odnose sa Bošnjacima, jer ako te ne učinimo bićemo krivi i jedni i drugi'', naveo je Vučić.


Ajmonegde.com - Priroda - Saveti kojih se treba pridržavati\nPočetnaSaveti & bontonPriroda\nVoda, 30.07.2010 07:35:00h\nAko se na Vašem putovanju nađete u blizini reke, potoka, izvora ili jezera vodite računa da voda u čijoj blizini se nalazite to i ostane. Ukoliko na takvim mestima nema korpe ili kontejnera za otpad, ono što ostavljate za Vama nakon piknika ili bilo kog drugog vida zabave nikako nemojte bacati u vodu. Kesa u kojoj ste doneli hranu i piće može i treba poslužiti za otpad koji ste napravili. Kesu ponesite sa sobom do prvog kontejnera i bacite. Na taj način mesto na kome ste bili i dalje će ostati čisto i lepo.\nMesto za roštilj, 30.07.2010 07:36:00h\nPrilikom odabira mesta za loženje vatre morate vodoti računa o udaljenju od lakozapaljivih materijala. Nikada ne ložite vatru u blizini šume, sena ili bilo kog suvog lakozapaljivog materijala. Šteta koju možete prouzorkovati je velika. Kada nađete adekvatno mesto za loženje vatre takođe vodite računa da ne duva jak vetar, koji može preneti vatru i zapaliti travu oko Vas. Uvek pored sebe stavite dovoljnu količinu vode kojom možete ugasiti vatru koju ste raspalili. Kada gasite vatru, uvek to uradite sa vodom. Nikada ali nikada ne zatrpavajte vatru sa pepelom ili zemljom u nadi da će je to ugasiti. Tako zatrpan žar može tinjati danima. Najnezgodniji u celoj situaciji je vetar koji materijal kojim ste zatrpali žar može oduvati i vatru ponovo raspaliti, a onda dovesti do požara.\nPutevi vs prečice, 30.07.2010 07:36:00h\nKada šetate kroz prirodu vodite računa da to radite putevima ili stazama. Nikada ne pravite štetu gazeći useve i livade. Na taj način nećete navući gnev lokalnog stanovništva. Ukoliko vidite voće koje bi ste želeli da probate, nikada ga ne berite saminicijativno već upitajte vlasnika da li smete da probate i koliko košta jedan kilogram. U 90% slučajeva voće vam neće biti naplaćeno, dok će te Vi pokazati osnovnu kulturu i ostvariti neposredan kontak sa lokalnim stanovništvom koje Vam može koristiti.\nVoće i povrće, 30.07.2010 07:37:00h\nVoće koje ste dobili, ubrali ili kupili direktno u voćnjaku, nikada ne jedite pre pranja. Vi ne znate ni kada je ni dali je ni sa kojim pesticidom je tretirano. Ne nasedajte na priču o crvu u jabuci i čistoj prirodi. Mala je verovatnoća da je sve to tako, više liči na marketišnki trik. Takođe ne pokušavajte da uberete voće ili povrće bez pitanja. To bi bilo isto kao kada bi vlasnik pomenutog došao kod Vas i ušao u dvorište bez pitanja uzeo šta mu se svidi bez pitanja i otišao....A može se posmatrati kao krivično delo.......\nPečurke, 30.07.2010 07:40:00h\nU prirodi nikada ne berite pečurke za koje niste 100% sigurni da nisu otrovne. Čak i kada ste sigurni da su jestive konsultujte se sa ljudima koji su stručniji od Vas. Vodite računa da i jestive gljive nakon nekoliko sati stajanja u svežem ili pripremljenom stanju mogu postati nejestive odnosno prouzrokovati lakše tegobe. U prirodi izbegavajte jarke boje, jel priroda je napravila sistem da privuče radoznalce sa bojama da bi izvršila reprodukciju i zaštitu vrste, pa zato sve što ima jarku boju gotovo sigurno nije za jelo. Takođe vodite računa da svaka pečurka ima najmanje jednu zamenu istog oblika ili boje i razlikuje se samo nekim specifičnim osobinama. Kopije jestivih pečuraka su u 90% slučajeva smrtonosne...


Srbija uzima "kolonijalne" kredite | Forum Krstarice\nSrbija uzima "kolonijalne" kredite\n09.01.2011. u 14:51 - Srbija uzima "kolonijalne" kredite\n9. januar 2011. | 00:06\nEkonomisti upozoravaju da smo visokozadužena zemlja, da nam se zbog loše pozicije i krize nude “kolonijalni uslovi” u pregovorima o kreditima.\nJer ruski novac pokupe ruske firme, kineski kineske, a Srbija vraća novac i sabira gubitke domaćih firmi i radnika otpuštenih zbog krize.\nUslov Francuza za metro\nČesto se iza poznatih aranžmana kriju dodatni uslovi stranih kreditora i dublje dugoročno vezivanje za samo jednog proizvođača opreme. Na primer, kako Blic saznaje, u pregovorima sa Francuzima koji su zainteresovani da grade beogradski metro nudi se donacija od tri miliona evra za projekat jedne linije, ali uz uslov da mi kupimo vozove od francuskog proizvođača u vrednosti od 200 miliona i da uplatimo još 500 miliona evra da radovi počnu.\nAmbiciozni planovi spskih političara koji žure da pred izbore biračima pokažu i nešto konkretno, poneki most, autoput, prugu ili metro, u očitom su sukobu sa stanjem stvari na terenu.\nZbog nedostatka projekata pristaje se na kredite drugih država pod skupljim i nepovoljnijim uslovima nego što ih daju međunarodne finansijske institucije. I ne samo to, kad posao počnemo bez tendera, ulazimo u začarani krug ovisnika i odričemo se stranih donacija.\nZašto Srbija uzima nepovoljne kredite od stranih vlada, koji su skuplji najmanje za jedan do jedan i po odsto od onih koje daje recimo Evropska investiciona banka (EIB) i unapred se odriče donacija? Pa većinom zato što EIB neće da ulaže novac bez urađenih projekata i ne ulazi u poslove gde zemlja nije otkupljena od vlasnika i gde nema planova.\nStrane države, na to pristaju, jer tako upošljavaju svoje firme i građane, ali i oni počinju da uslovljavaju. Na primer, naša Vlada i projektanti su ubeđivali Ruse da počnu da grade prugu Valjevo-Loznica, “gde mogu da rade sigurno godinu dana, ako ne i više, dok mi za to vreme ne uradimo projektnu dokumentaciju za preostalih 40 kilometara pruge” priznao je generalni director CIP-a. Ali Rusi su tražili da sve bude isprojektovano do detalja, pre nego što dođu da rade.\n"Sve se radi naopako. Prvo smo uzeli kredit za most Zemun-Borča, a sada radimo projekat, ne znamo gde će biti pristupne saobraćajnice. Svuda u svetu prvo morate da znate šta hoćete, da imate plan i strategiju kako ćete ga ostvariti, a zatim da uradite projekte i na kraju da tražite novac ili izvođače", kaže inženjer koji se dugo bavi infrastrukturnim projektima.\nProfesor Ekonomskog fakulteta i stručnjak za strana ulaganja Mlađan Kovačević kaže da je Srbija “narkomanski zavisna” od priliva stranog kapitala, a pošto su doznake zbog ekonomske krize presušile, kao i direktne investicije, uzima kredite koji se daju pod nepovoljnim uslovima i po sistemu uzmi ili ostavi.\nU banana zemlji i ono malo sto se gradi grade stranci\nA nekad nije bilo tako ,mali prilog o Branku Zezelju koji je rodjen pre 100 godina ,izumitelju prenapregnutog betona ciji most u Novom Sadu i ako su mislili da uopste ne moze da stoji (Lukovi su ne od celika vec od cistog betona) su NATO avioni morali da gadjaju cak u 12 navrata da bi ga srusili.\nNekad smo bili poznati graditelji a danas zahvaljujuci kolonijalnoj vlasti samo smo cuvari ovaca.


(VIDEO) ORLOVI PROBUŠILI KINESKI ZID: Srbija pod vođstvom Krstajića pobedila Kinu golovima Ljajića i Mitrovića | Sport | Kurir\nPrvi pripremni meč za Mundijal\n(VIDEO) ORLOVI PROBUŠILI KINESKI ZID: Srbija pod vođstvom Krstajića pobedila Kinu golovima Ljajića i Mitrovića\nFudbalska reprezentacija Srbije savladala je Kinu 2:0 (1:0) u prvom od dva prijateljska meča na Azijskoj turneji koji se igraju u sklopu priprema za Svetsko prvenstvo u Rusiji 2018. godine.\nObjavljeno: 10.11.2017. 14:28h\nGolove su postigli Adem Ljajić u 20 i Aleksandar Mitrović u 69. minutu.\nUtakmica je počela opasnom prilikom Kineza, kada je Leiju loš prijem onemogućio da izađe 1 na 1 sa Stojkovićem. Mitrović i Tadić su imali prilike, pokušao je i Milinković-Savić, pre nego što je Adem Ljajić u 20. minutu doneo prednost našoj selekciji. Sa leve strane centrirao je Kostić, Tadić je prihvatio loptu grudima i šutirao – dvaput je izblokiran, ali je ona ostala na "tacni" Ljajiću koji je smešta u levi ugao.\nKinezi su u dva navrata bili blizu izjednačenja, Hang Bo i Vu Lei su pokušavali, a golman Jun Ling je na drugoj strani zaustavio odličan pokušaj glavom Aleksandra Mitrovića.\nDrugi deo meča počeo je velikom šansom za Mitrovića, posle čega je Kina preuzela inicijativu. Igrači u crvenim dresovima ređali su šanse, rezervista Predrag Rajković je u nekoliko navrata izuzetno intervenisao i uspeo da odbije napad rivala. Poslednja u nizu prilika viđena je u 68. minutu kada je Vu Lei bio neprecizan, a kazna je stigla samo 60 sekundi kasnije. Živković je odlično prošao po levoj strani, uputio savršen centaršut u peterac, odakle se Mitrović poklonio i postavio konačan rezultat.\nPriliku da debituju dobili su dugo čekani Sergej Milinković-Savić, koji je odigrao sasvim solidno ceo meč, kao i još jedan član šampionskog tima sa Novog Zelanda Miloš Veljković, koji je ušao umesto kapitena Branislava Ivanovića poslednjih 20 minuta, a zaigrao je i povratnik u nacionalni tim Nenad Krstičić.\nZa četiri dana fudbaleri Srbije završavaju azijsku turneju utakmicom protiv Južne Koreje u Busanu.\n90+5. minut - Kraj meča\n89. minut- Nema uzbuđenja\n84. minut - U igru ulaze Prijović i Gaćinović, a izašli su Mitrović i Tadić\n83. minut - Umesto Adema Ljajića na terenu je Nenad Krstičić\n78. minut - Još jedan dobar prodor Živkovića i prilika za Mitrovića, lopta je otišla preko gola.\n70. minut - Veljković je zamenio Ivanovića\n69. minut - GOOOOOOOOOl 2:0 - Dobar prodor i centaršut Živkovića. Mitrović je bio iza leđa odbrane i lako postigao gol\n67. minut - Dobra akcija i naapad Kineza\n61. minut - Dobar udarac Milinković - Savića i sjajna odbrana golmana Kine\n60. minut - Umesto Kostića u igri je Živković\n56. minut - Opet Rajković! Intervenisao je posle šuta Kineza, da bi se u nastavku Ivan Obradović podnetnuo pred golom\n51. minut - Vu Lin je tražio penal nakon što su Kinezi još jednom zapretili Rajkoviću. Golman Srbije je opet srečio najgore\n49. minut - Velika šansa za Kineze i sjajne dve intervencije Rajkovića, koji je otklonio opasnost pred golom itzlaskom van kaznenog prostora\n48. minut - Odličan napad Srbije i šansa za Mitrovića\n46. minut - Utakmica je nastavljena\n45+1. minut - Kraj prvog poluvremena\n40. minut - Mitrović je šutirao glavom, ali je golman Kine Jan Žunling na samoj gol crti zaustavio loptu. Rukavina je centrirao.\n32. minut - Najopasniji napad Kine na utakmici. Vu Lei je stigao nadomak kaznenog prostora i šutirao, ali je lopta otišla preko gola. Odbrana Srbije nije reagovala prilikom prodora Leija, što je posebno iznerviralo golmana Stojkovića.\n20. minut - GOOOLLL!!! Adem Ljajić je doveo Srbiju u vođstvo! Kostić je prošao po levoj strani, centrirao, Tadić je pokušao dva puta ali su njegovi pokušaji izblokirani. Lopta je stigla do Ljajića koji je matirao domaćeg golmana.\n10. minut - Prva velika prilika za Srbiju. Kostić je odlično uposlio Tadića, ali napadač Orlova iz dobre pozicije nije uspeo da pogodi mrežu rivala.\n2. minut - Kina je prva pripretila. Opasan napad domaće selekcije nije međutim ozbiljnije ugrozio gol Stojkovića pošto Vu nije uspeo lepo da prihvati loptu.\nU startnoj postavi nalazi se debitant Milinković-Savić.\nSrbija će utakmicu početi u formaciji 4-3-3: Stojković - Rukavina, Ivanović, Tošić, Obradović - Milinković-Savić, Gudelj, Ljajić - Tadić, Mitrović, Kostić.\nNa klupi su: Veljković, Krstičić, Prijović, Kolarov, Rajković, Gaćinović, Vuković, Radonjić, Živković, Grujić, Dmitrović, Maksimović.\nKina, koju sa klupe predvodi selektor Marčelo Lipi, počinje utakmicu u sastavu: Jan Žunling, Žang Linpeng, Feng Ksijaoting, Vu Li, Hao Žunmin, Ženg Ženg, Li Ksujepeng, Gao Lin, Jin Hongbo, Ju Hančao, Žao Juhao.\nSrbijaKinaMladen KrstajićSergej Milinković-SavićMarčelo LipifudbalMundijal 2018\n(KURIR TV) IVANOVIĆU NIJE NI DO ČEGA: Ovi snimci pokazuju ...\n(FOTO) IBRAHIMOVIĆ I PIKE U CENTRU GEJ AFERE: Konačno priznali ...\nBEZ POZDRAVA TENISERA: Ani Ivanović kolege nisu čestitale ...\n(VIDEO, UŽIVO) Zvezda-Fenerbahče (19.00), crveno-beli za ...